Archives des Keleier - Lise Diwan Karaez\nCatégorie : Keleier\nSadorn 19 a viz Meurzh – Samedi 19 Mars BAK HOLLEK /Bac général ➢ 8 arbennikadur / 8 spécialités ➢ Rann euro / Section européenne ➢ Opsionoù (kleweled, latin) / Options (audiovisuel, latin)\n25 février 2022 By Admin9393\nDeuet RKB d’ar 14 a viz Here da heuliañ protokol ar CNRS / CNES evit studiañ ar blob… Protokol heuliet gant Thomas Pesquet ivez en ISS ! Setu ar podcast… Visite de RKB le 14 octobre pour suivre le protocole d’étude des blob du CNRS / CNES avec nous. Un protocole suivit également par Thomas […]\n21 octobre 2021 By Gwenael Le Bras\nE fin miz Gwengolo int bet pedet al liseidi da vont da sellet ouzh Noz, film nevez Soazig Daniellou gant Clarisse Lavanant ha daou lisead bet e Lise Diwan: Judikael Tual ha Sarah Bridel. Un eskemm frouezus gant ar skipailh a zo bet war-lerc’h. A la fin du mois de septembre, les lycéens ont […]\n21 octobre 2021 By Admin9393\nDesav da Vlob / Elève ton Blob\nEtre an 11 a viz Here hag ar 17 a viz Here e gemero an eilvedidi perzh d’ur protokol skiantoù perzhiañ savet gant ar CNRS hag ar CNES, hag heuliet eus an ISS gant Thomas Pesquet : Desav da vBlob ! Entre le 11 et le 17 octobre, les élèves de seconde du lycée prendront […]\n11 octobre 2021 By Gwenael Le Bras\nDistro-skol al lise\nPennad Le Télégramme diwar-benn distro-skol al lise. / Article paru dans Le Télégramme le 8 septembre 2021\n30 septembre 2021 By Admin9393\nDistro-skol 2021 / Rentrée des classes 2021\nDistro skol 2021 : Evit ar re eilvet hag a re gentañ, e vo an distro skol d’ar Yaou 02/09/2021. Ar re gentañ a tistroio el lise d’al Lun 06/09/2021. Vakañsoù mat d’an holl en dizale ! Rentrée des classes 2021 : Pour les classes de seconde et de terminale, le retour au lycée se […]\n16 juin 2021 By Gwenael Le Bras\n2 liseadez a stourm evit an hin\nGwennaig ha Maiwenn, liseadezed e termen klas hag izili Youth for climate, o-deus aozet ur vanifestadeg evit an hin e Karaez. 200 den a zo deuet da heul.\n27 mars 2021 By Admin9393\nCheñchamantoù / Changements\nTrouzioù eus an devezh labour skipailh @LiseDiwanKaraez a blijfe deoc’h ? #Kenavo Solange ha Riwal ‘zo aet war o leve, ha Melissa ne zistroio ket e miz Gwengolo kennebeut… Trugarez dezho holl evit o entann, o labour hag o mousc’hoarzhoù a vanko deomp ! #TrugarezVras Trugarez ivez da zDora hag he is-renerien o deus meret […]\n4 juillet 2020 By Laure\nFin ar bloavezh skol / Fin de l’année scolaire\nAOZADUR FIN AR BLOAVEZH-SKOL EVEN 2020 Setu amañ keleier war deiziadur fin ar bloaz el Lise ha war un nebeud oberoù melestradurel da gas da benn : Trugarez deoc’h da zegas deomp teuliad enskrivañ ho pugel evit ar bloaz 2020-2021 an abretañ ar gwellañ (ma n’eo ket bet graet ganeoc’h dija), Echuiñ a ra ar […]\n25 juin 2020 By Laure


Kendiviz DAO : kelenn brezhoneg d'an dud deuet hiziv.... ha warc'hoazh - 7seizh.info\nHome Actualité Information Bretagne - 7seizh.info Kendiviz DAO : kelenn brezhoneg d’an dud deuet hiziv…. ha warc’hoazh\nKendiviz DAO : kelenn brezhoneg d’an dud deuet hiziv…. ha warc’hoazh\nPerak ur c’hendiviz ?\nE 2001 e oa bet krouet DAO diwar intrudu Ofis ar Brezhoneg. Hiziv an deiz ez eo tost 50 framm a ya d’ober ar gengevredigezh. Ar frammoù-mañ a labour holl da gelenn brezhoneg pe da vrudañ ar c’helenn. Abaoe krouidigezh DAO, 12 vloaz ‘zo n’eo ket bet bodet an holl izili, setu perak hon eus c’hoant ober ur poent war stad an traoù hiziv an deiz ha tresañ asambles raktresoù evit dazont ar c’helenn d’an dud deuet, elfenn a-bouez evit saveteiñ ar brezhoneg.\nGraet e vo kement-se d’ar Sadorn 9 a viz Du\nGoulennet hon eus gant 2 aozadur diheñvel displegañ deomp ho skiant-prenet hag o sel war ar c’helenn d’an oadourien.\nAEK : Ur gevredigezh a labour evit adperc’hennañ an euskareg en Euskal Herria (Bro Euskal) a-bezh eo AEK (Alfabetatze Euskalduntze Koordinakundea- kengevredigezh lennekaat hag euskarekaat an oadourien*). Labourat a ra dreist-holl da gelenn euskareg d’an oadourien, da brederiañ war ar bedagogiezh, da grouiñ ha da sevel dafar pedagogel, da stummañ ar gelennerien. Aozañ a ra ivez oberiantizoù sevenadurel ha koulzadoù brudañ evit lakaat ar boblañs da emskiantekañ war zu an euskareg.\nUr 100 greizenn bennak a zo er vro a-bezh ha war dro 800 den o kelenn ar yezh. Deuet eo a-benn AEK da lakaat an niver a zeskidi da greskiñ tamm ha tamm e-kerzh ar bloavezhioù 90, betek degouezhout da 15 000 deskad hiziv an deiz.\nAr CIREFE : Degemeret e vez war dro 2000 studier bep bloaz gant ar CIREFE (Centre International Rennais d’Études du Français pour Étrangers). Dont a ra ar re-mañ deus 60 vro disheñvel, ha gant kantabegoù ken disheñvel all da zeskiñ galleg.\n3 doare zeskiñ a vez kinniget gant ar CIREFE : Stummadurioù 6 miz , skoazell yezh ha Kentelioù-hañv\nAmandine Chevalier zo kelennerez galleg yezh estren e Skol-Veur Roazhon II, er CIREFE hag e Master I ha II yezhoniezh ha kelennouriezh ar yezhoù.\nE Skol Diwan Bro Roazhon emañ he vugale. Kroget en deus hi ivez da zeskiñ ar yezh dre kentelioù Skol An Emsav.\nLabouret e vo dre atalieroù goude-merenn. Pal an atalieroù-mañ a vo da gentañ penn kaout un eskemm mennozhioù war an temoù kinniget. Pep atalier a glasko sevel kinnigoù, pe unan da vihanañ, evit mont war raok.\n9e30 : Degemer\n10e00 : Digoradur gant Daniel Le Bretton, Prezidant DAO ha Lena Louarn Bez-Prezidantez ar Rannvro e karg deus yezhoù Breizh\n10e15 : Stad an traoù hag emdroadur ar c’helenn d’an dud deuet gant OPAB\n10e45 : Skiant prenet AEK e Bro Euskadi\n11e45 : Kinnig Skol An Emsav : ur gelaouenn bedagogel nevez evit an deskidi.\n12e00 : Banne a enor\n14e00 : Skiant prenet ar CIREFE (Centre international Rennain d’Enseignement du Français aux Etrangers) o kelenn galleg evel yezh estren.\n14e45 : Atalieroù\nPal hag efedusted ar c’hentelioù-noz hiziv-an-deiz\nPal hag efedusted ar stajoù\nAn teknologiezhoù a-vremañ evit kelenn\nDafar pedagogel : peseurt ezhommoù (hentennoù nevez…)\nStatud ar gelennerien\nKelenn da dud gant kudennoù deskiñ\n16e30 : Rentañ-kont ar bodadoù ha sintezenn an devezh\n17e00 : Klozadur\nPrevious articleRemerciements en Mairie de Quimper des personnes ayant contribué au fleurissement de la commune\nNext articleCorse : Jean-Pierre Chevènement plus jacobin que jamais


Kafarnaom - Wikipedia\nKafarnaom zo ur gêriadenn gozh a besketaerien war ribl lenn Tiberiad, en Israel. Hervez an Aviel, e oa bet Jezuz o chom enni goude bezañ bet kuitaet kêr Nazaret (Mazhev 4,12-17) : e Kafarnaom eo e krogas Jezuz gant e brezegerezh hag eno e reas kalz burzhudoù.\n2 Hervez an Testamant Nevez\n4 Ti Bêr\n5 Ar sinagog\nKafarnaom: Plaen ar rivinoù\nAnv ar gêriadenn en hebreeg eo Kefar Nahum, eus anv ar profed Nahum. E vez a veze enoret er Grenn-Amzer, e-giz lec'h a belerinach.\nFontet en eil kantved a-raok Jezuz-Krist, kêr Gafarnaom oa war ar via maris, hent-meur ar c'haravanennoù war-zu bro-Siria. Ouzhpenn-se, da vare Jezuz, e vedo war harzoù ar Jordan, hag ar Romaned a zalc'he garnizon enni hag ur burev a valtouterezh (Lk 7,1-10 ; Mz 8, 5-13). Kêriadenn a besketaerien hag a labourerien-douar, Kafarnaom n'edo ket gwall vras : marteze daou pe dri c'hant a dud. Pêr hag e vreur Andrev, genidik a Vetsaida un tammig uhelloc'h, a zeuas da chom da Gafarnaom, ha ti Bêr a zeuas da vezañ tamm pe damm ti Jezuz : ac'hano ez ae gant ar vag da brezeg da Vetsaida ha d'ar c'hêriadennoù tro-dro d'al lenn.\nHervez an Testamant Nevez[kemmañ | kemmañ ar vammenn]\nAr gêriadenn zo anvet en aviel Lukaz hag en aviel Yann. Bez eo lec'h ganedigezh an Ebestel Simon-Pêr, Andrev, Jakez mab Zebede ha Yann an Avieler, hag ar publikan anvet Mazhev. D’un deiz a sabat, e kelennas Jezuz e sinagog Kafarnaom, hag e pareas un den a oa ennañ un diaoul hudur (Lk 4, 31-37 ; Mk 1,21-28).\nOuzhpenn lec'h pareañs mamm-gaer Simon (Lukaz 4,28-29), ha servicher ur c'hantener roman (Lk 7,1-10), Kafarnaom zo meneget en aviel sant Mark evel ar gêriadenn m’eo bet pareet gant Jezuz an den seizet (Mk 2,1-12). Hervez an aviel, Kafarnaom a zo bet kalon prezegerezh Jezuz e Bro-C'halilea.\nAr ruioù bihan a-gleiz hag a-zehou a zispartie an takadou tiez bihan savet tro-dro d'ul leur. Ar mogerioù e bazalt a zougenne un doenn blad graet gant brankoù ha pri. Unan eus an tiez-se, tost d'al lenn, a zeuio abred da vezañ un ti a bedenn evit ar Juzevien deuet da vezañ kristen : ti Pêr eo.\nTi Bêr[kemmañ | kemmañ ar vammenn]\nRivinoù Ti Pêr, e c'hreiz eizh-kogn an iliz bizanteg\nAr furchadennoù graet abaoe 1968 o deus lakaet war-wel un ti eus ar c'hantved kentañ a-raok Jezuz, bet induet c'hwec'h gwech er c'hantved kentañ goude Jezuz e-lec'h ma weled graffitioù gant anv Jezuz ha Pêr.\nEr 4e kantved e voe savet tro-dro d'ar sal-se ur voger-dro, d'he dispartiañ diouzh ar peurrest eus kêr. War ar mogerioù e oa 185 graffiti e peder yezh, skrivet gant kristenien deuet eus ar baganiez.\nWar an ti-se eo e vo savet, er 5vet kantved, an iliz vizantat. Un iliz vizantat eizh kostez dezhi e oa, a zalc'he en he c'hreiz un eizhkogn all, paveet gant marelligoù : er c'hreiz, ur paun, sin ar vuhez peurbadus.\nAr sinagog[kemmañ | kemmañ ar vammenn]\nDiskoachet eo bet gant ar frañsiskaned rivinoù ur sinagog eus ar Patrom:IVe kantve graet gant mein-raz. Houmañ he-unan a zo bet savet war lec'h sinagog ar c'hantved kentañ, a weler c'hoazh he diazezoù e bazalt du e tu ar c'huzh-heol. Ur straed su-norz a dreuze kêr azalek al lenn.\nRivinoù ar sinagog\nTi Pêr (Domus Petri) dindan an iliz katolik\nAn iliz katolik nevez, a-us da Di Pêr\nE-barzh an iliz katolik nevez\nTogenn gant menora\nKafarnaom, gwelet eus Lenn Tiberiad\nManati ar frañsiskaned\nAr manati ortodoks, savet e 1931\n↑ Job an Irien, Douar Santel. Terre Sainte, Ti embann Minihi Levenez, nn 51-52, 1998, p. 46.\n↑ Job an Irien, Douar Santel. Terre Sainte, Minihi Levenez, nn 51-52, 1998, p. 48.\nAdtapet diwar « https://br.wikipedia.org/w/index.php?title=Kafarnaom&oldid=1767814 »\nKemmoù diwezhañ degaset d'ar bajenn-mañ d'an 3 Gwe 2017, da 19:35.


Eil lizher Sant Pêr - Wikipedia\nEil lizher Sant Pêr\nUnan eus Lizheroù Katolik an Testamant Nevez eo Eil lizher Sant Pêr. Savet e vefe bet al lizher-mañ « goude distruj Jeruzalem, marteze war-dro ar bloavezhioù 80, marteze un tammig diwezhatoc'h. » Ouzhpennañ a ra Maodez Glanndour : « Hogen n'eus abeg pouezus ebet da gas re bell aozidigezh ar skrid, evel m'o deus faltaziet hiniennoù. »\n1 Gant piv e oa bet skrivet ?\n2 Evit piv e oa bet skrivet ?\n3 Peseurt kelennadurezh ?\nGant piv e oa bet skrivet ?[kemmañ | kemmañ ar vammenn]\nKavet 'vez goulennoù heñvel eus a re a sav gant Lizher kentañ Sant Pêr. E digoradur d'al lizheroù katolik « La Bible de Jérusalem » e lenner ez eo kinniget al lizher evel unan a-berzh Sant Pêr : e anv a gaver er c'hinnig (1,1), menegiñ a ra e darempred gant Jezuz (1,14) ha lavarout a ra ez eo bet test da Treuzneuziadur Jezuz 1, 16-18. Ouzhpenn e kaver meneg eus ul lizher bet kaset a-raok a c'hell bezañ Kentañ Lizher Sant Pêr (3,1).\nMet, hervez Maodez Glanndour : « An trede pennad eo koulskoude an hini a laka da sevel ar c'hudennoù an diaesañ. Rak an oberour a seblant ennañ en em lec'hiañ goude mare an ebestel[...]. »\n« [...]n'eo ket bet skrivet al lizher-mañ na muioc'h na nebeutoc'h eget al lizher kentañ, gant dorn sant Pêr e-unan, met gant hini ur sekretour dindan e ano. »\n« N'hellomp ket barn al lezanvadurezh-se [hini al lizher en e bezh]gant hor menozioù a-vremañ, met hervez doareoù an Testamant kozh ha boazioù ar skrivagnerien a-wechall a oa kalz frankoc'h egedomp war ar poent-se. Evit oberour al lizher eo moarvat ur stumm d'en em ziskouez evel un diskibl feal ha tost d'an abostol kozh, ha netra ken. Rak anat eo ne fell ket dezhañ komz evel eus e berzh e-unan, met degas ur gelennadurezh abostolek, ha diazezañ houmañ war desteni tri den eus an Tadoù; Pêr da gentañ, Jud en eil pennad ha Paol en trede (2 Pêr 3 ,16). »\nEvit piv e oa bet skrivet ?[kemmañ | kemmañ ar vammenn]\nPeseurt kelennadurezh ?[kemmañ | kemmañ ar vammenn]\nSetu ar pezh a skriv Maodez Glanndour war ar poent-se : « Abaoe adsav hor Salver emañ ar bed o vevañ maread diwezhañ e istor : gortoz a ra an Iliz « Deiz an Aotroù » a verko fin ar stad-mañ hag a zigoro amzer ar Reizhder gant « neñvoù nevez ha un douar nevez ». »\n« Ar re Reizh n'o deus ket da gaout aon rak « Deiz an Aotroù ». Ar pezh a dleont ober eo hastañ e zonedigezh gant santelezh o buhez (2 Pêr, 3,11). rak ar pec'hedoù eo ar pezh a laka Parouriezh ar Mesiaz da gaout dale (Oberoù 3, 19-20). » « Met goude m'emaomp gant a amzerioù diwezhañ, ne oar den ebet pegoulz e teuio an Aotroù, rak dont a raio evel ul laer (2Pêr 3,10) ; ha ret eo dimp derc'hel soñj n'eo ket hon doare-kontañ heñvel ouzh hini Doue, rak evitañ « un deiz a zo evel mil bloaz, ha mil bloaz evel un deiz » (2 Pêr 3,8). »\n« Derc'hel d'ar gwirionezioù-se a zo d'ober evel diroudañ. Rak diazezet int war desteni Doue en deus komzet dimp dre e Vab. »\n« D'ar gristenion wirion eta d'en em ziwall diouzh ar flasdoktored, a vez o kantren pell diouzh kelennadurezh Doue, e duder an deñvalijenn. »\n↑ Eil lodenn Troidigezh an Testamant Nevez dindan renerezh Maodez Glanndour, Al Liamm, 1971, p 534\n↑ La Sainte Bible, cerf, 1961, p 1593\n↑ Eil lodenn an Testamant Nevez, Digoradur d'al lizheroù katolik, Al liamm, 197, p 433\nAdtapet diwar « https://br.wikipedia.org/w/index.php?title=Eil_lizher_Sant_Pêr&oldid=1933653 »


Buhez ar Sent/1894/Katell a Jenn - Wikimammenn\nBuhez ar Sent/1894/Katell a Jenn\n◄ Sirill a Jerusalem Katell a Jenn Viktorian ►\nann eil var ’nn ugent a viz meurs\nSANTEZ KATELL A JENN, INTANVEZ\nKatell a ioa ganet e kear Jenn er bloaz 1447, hag a roaz abred merkou anat euz he zantelez da zont. Kerkent hag ann oad a eiz vloaz, he brasa plijadur oa deski guirioneziou ar feiz, ha lakaat he spered d’ho choumpren ha da zonjal ennho aliez. Eunn dudi oa guelet he. modesti hag he zentidigez e kenver he zud, ha chom a rea heb kaozeal nemed klevet a raje hano euz ann Aotrou Doue.\nEnn he c’hambr ez oa eunn daolenn hag a ziskoueze korf hor Zalver diskennet euz ar groaz ha gourvezet var barlenn he vamm. Katell ne skuize morse o sellet ouz ann daolenn-ze, hag he c’haloun a veze neuze ken tenereat ma savaz c’hoant ganthi da c’houzanv ive eunn dra bennag dre garantez evit Jezuz-Krist.\nEn em voaza a eure da gousket var ar c’holo gant eunn tamm plankenn hebken dindan he zreid; mes kuzat a rea ar pinijennou-ze guella ma c’helle ouz he flac’hed pe he mitizien. Meur a vech evelato e oue guelet gant ar re-ma o skuill eur mor a zaelou enn eur vedita var basion hor Zalver.\nD’ann oad a drizek vloaz e falvezaz d’ezhi kuitaat ar bed evit mont d’ar gouent: eur c’hoar leanez e devoa dija. Mes kavet e oue re iaouank ha ne oue ket resevet. A benn tri bloaz goude, he zud he dimezaz da eunn dijentil a Jenn, hanvet Julian Adorno. Ann dimezi-ma a oue great evit unani diou lignez hag a ioa kasouni entrezho abaoue pell amzer. Hogen, ar Zantez n’e devoue nemed displijadur gant he fried epad ann dek vloaz ma vevchont asambles.\nAdorno a garie ann ebatou hag ann henoriou, ha dre he zispignou foll e foranaz he zanvez hag hini he c’hreg. Mes n’e ket ann dra-ze eo a rea ar muia poan da Gatell: ar pez a ranne he c’haloun oa guelet ar vuez direol a rene he fried. Ne ehane da c’houlenn evithan ar c’hras da zistrei ouz Doue, hag he fedenn a oue selaouet erfin. Adorno a jenchaz, a ieaz e Trede-urs sant Fransez, hag a varvaz goudeze evel eunn den leun a feiz hag a zevosion.\nAzalek ar c’houec’hved blavez goude m’oa bet dimezet, ar Zantez e devoa darempredet eunn tammik ar bed. N’e ket m’e devije he c’houstians netra a bounner da rebech d’ezhi ; mes ne jome mui ken aketuz enn he zi, mont a rea avechou da heul ann introunezed all, hag evelse oa laoskeat eunn nebeudik e servich Doue. Pa deuaz da veza intanvez, e devoue kement a geuz d’ann dra-ze ma’z oa prest da anzao he faot dirak ann holl, ha da rapari ar pez a hanve he leziregez dre ar pinijennou ar re galeta. Jezuz-Krist en em ziskouezaz dirazhi sammet gant he groaz, ha divar neuze n’e devoue mui ken ioul nemed da gaout poan da c’houzanv evel he Zalver.\nAr pez a garie dreist peb tra oa medita ; mes ann oberiou a drugarez a blije d’ezhi ive. He-unan e serviche ann dud klanv enn hospitaliou, ha pourvei a rea da ezommou holl beorien kear, pa c’helle ho anaout. He iuniou a ioa dreist-ordinal, ha tremen a eure tri goraiz var’nn ugent ha ken aliez a azvent heb dibri eunn eskenn. Bemdez avad e kommunie, ha bep ar mare ec’h eve eur verennad zour gant eur banne guinegr hag eur meutadik c’hoalenn enn he douez.\nEpad ann nao bloaz diveza euz he buez, Katell e devoue eur c’hlenved estranch, hag ar vedisined, kaer o devoa, ne gavent louzou ebed ouz ar c’hlenved-se. Da c’houeliou ar zent, e stage outhi kement poan o deveze bet ar zent-ma da c’houzanv var ann douar. Eur pennad araok he maro, ar gommunion a ioa he holl magadurez, ha ne c’helle mui kemeret tamm boued all ebed.\nD’ann tri a viz guengolo 1510, hor Zalver a reaz d’ezhi santout holl dourmanchou he basion. Neuze ar Zantez a astennaz he divreac’h e kroaz, hag a lavaraz a vouez huel : « — Va bennoz da gement poan a blijo gant Doue digas d’inn ! Abaoue m’oc’h euz sklereat va spered, o va C’harantez, n’em euz bet ken ioul nemed da veza staget ouz ar groaz eveldhoc’h. Mes c’houi oc’h euz ato chenchet ar c’hroaziou evidon e bokedou roz. Ne gredann ket e c’hellfe korf eunn den herzel ouz ar pez a c’houzanvann brema : eur c’horf houarn zoken ne c’hellfe ket. Goulskoude, ne c’houfenn ket lavaret em befe poan ; kaout a ra d’inn, er c’hountrol, emaounn o neun enn eur mor a joa, hag ar joa-ze a zo ken dudiuz ma n’ounn goest na d’he rei da anaout, na d’he c’houmpren va-unan. »\nErfin, d’ar zul, pemzek a viz guengolo, e oue goulennet outhi ha c’hoant e doa da gommunia. E leac’h respount, Katell a ziskouezaz ann env gant he biz, hag enn eur lavaret goustadik ar c’homzou-ma : « — Va Doue, mea laka va ene etre ho taouarn, » e tremenaz e peoc’h d’ann oad a dri bloaz ha tri-ugent.\nNag a c’hragez zo hirio ha n’o deuz ive nemet displijadur gant ho fried, evel e devoue santez Katell gant he hini ! Mar d-oc’h euz ann niver-ze, kemerit skouer dioc’h ar zantez-ma. E leac’h en em jala hag en em glemm, ar pez ne rafe nemed kreski ho poan, en em dennit a spered er gouli euz a gostez Jezuz. E leac’h koll hoc’h amzer o leusker malloziou var ho pried, pedit evithan dalc’hmad ; ne ehanit da c’houlenn evithan ar c’hras da zistrei ouz Doue, hag abred pe zivezad Doue a zelaouo ho pedenn evel ma selaouaz erfin hini santez Katell.\nAdtapet diwar « https://br.wikisource.org/w/index.php?title=Buhez_ar_Sent/1894/Katell_a_Jenn&oldid=23004 »\nKemmoù diwezhañ degaset d'ar bajenn-mañ d'an 21 Mez 2011, da 15:15.


« Ar pezh a zle Roma d’ar Gelted », gant Abeozen (1941)\nEn e levr, Diwar-benn an Impalaerouriezh Roman, an Ao. Jerom Carcopino a skriv traoù m’eo talvoudus-tre deomp prederiañ war o divout. Setu un istorour a zo, dre e orin koulz hag e zeskadurezh, a-du krenn gant ar bed roman hag e welimp e trugareka ar Gelted zoken evit ar pezh a zo bet, d’hor meno, fazioù dibardon en o istor.\nAr Gelted eo o deus aotreet Roma da vezañ, en ur zisoliañ galloud Etruskiz. Roma n’eo bet, war he deroù, nemet ur stagadenn latin eus domani Etruria. Mard eo bet ar Romaned, er bloaz 406, trec’h Etruskiz, ez eo dre ma oa ar re-mañ taget diouzh an tu gin gant ar Gelted. Pa gejas ar Romaned evit ar wech kentañ, er bloaz 389, ouzh bagadoù ar Gelted, e voe evit gouzañv un drouziwezh na zisoñjit morse, war ribl ar stêr Allia. Roma a voe da c’houde aloubet ha losket, ne voe ket avat dalc’het ganto. Ha diouzhtu e teuas dezhi en dro nerzh a-walc’h da sujañ al latined.\nEr c’hantved war-lerc’h, argadadegoù dibaouez ar Gelted a redias Roma da gas dalc’hmat he nerzh war greskiñ. Pa zeuas Annibal eus Bro-Spagn da dagañ ar Romaned, e ouie mat ar brezelour Karthadad n’helle dont a-benn eus e enebourien nemet gant skoazell bagadoù diniver ar Gelted, ha siwazh dezhañ ha d’ar Gelted ! ne deuas morse a-benn da zigeriñ dezho a daoulagad war ar poent-se. Eus ar 55.000, a droadeien hag an 9.000 marc’heger a dreuzas ar Pireneoù, ne chome gantañ nemet 38.000 troadeg, goude treuzet gantañ ar stêr Rhodanos. Pa zegouezhas en tu all d’an Alpoù ne chome dezhañ nemet 12.000 Afrikad, 9.000 Iberad ha 6.000 marc’heg. Dizunvaniezh ha digasted Kelted Kisalpina a gasas da netra mennad meur Annibal. Kelted an daou du d’an Alpoù n’o deus morse roet war un dro da Annibal ouzhpenn 20.000 troadeg ha 5.000 marc’heg. Muioc’h a dud o doa lazhet dezhañ etre ar Pireneoù hag an Alpoù.\nAnnibal hag e arme\nAr brezel ouzh ar Gevredidi n’hellas treiñ da vat evit Roma nemet gras d’ar gadourien a gavas e Kisalpina. An armead a 140.000 brezelour, a dennas ac’hano, eo a sujas an emzavidi, hag en dro-mañ c’hoazh ar Gelted eo a viras ouzh beli Roma da vezañ dispennet evit mat.\nAloubidigezh Galia gant Julius Kesar eo a roas da hemañ an tu da reiñ d’ar stad roman e furm peurechu. En e arme, niverus-tre oa Kelted Kisalpina, hep menegiñ ar skoazell a gavas a berzh an Aedued, ar Remed, al Lingoned. War an eizh Legion en doa en e arme, etre 57 ha 53, pevar oa bet savet e Kisalpina, da lavarout eo an XIvet, an XIIvet, an XIIIvet, ar XIVvet.\nPa’z aloubas Kezar Galia e oa ur bern Kelted Kisalpina gantañ\nPa stagas Kesar da eilpenniñ gouarnamant e vro, e kasas da benn ar brezel nevez-se gant sikour ar C’halianed oa o paouez faezhañ. E soudarded kozh, Kelted eus Kisalpina evit al lodenn vrasañ anezho, a chomas divrall er gwashañ emgannoù, e Farsalos, e Thapsos, e Munda. Strollad an Alc’houeder, ar bempvet legion, oa bet engouestlet ar soudarded anezhi e Galia. Ha ne voe ket par d’e zek mil marc’heg galian da ober ur skub d’un dachenn emgann, adal ar bloaz 49.\nDaou gantved a strivoù poanius oa bet ret da Roma evit diazezañ he beli war domani ar Gelted e Kornôg Europa. Pemp bloaz a voe a-walc’h evit ma teuje bagadoù ar Gelted ujet, da sikour Kesar da ziskar ar republik roman ha, betek an deiz diwezhañ, e c’hello an impalaered fiziañ er Gelted evit brasaat ha difenn an impalaeriezh.\nPanevet Keltia, impalaeriezh Roma a vefe deuet dezhi buan ul liv gresian ha reterel. Ar Gelted o deus sikouret sevenadurezh Roma d’en em skignañ ha strivet war un gro d’he feuraozañ. E kreisteiz Galia eo o deus desket ar Romaned d’ober diazezadennoù nevez. Seurt embregerezhioù n’oant tamm ebet ouzh o doare-spered da gentañ. Ha paneveto n’en dije ket koulsoude padet ken pell unvaniezh ar bed roman.\nDindan mantell c’hloan ar Gelted, deuet da vezañ gwiskamant brezel ar soudard roman, ar sagum, gantañ en e zorn ar gladios, kleze Kelted Iberia, eo deuet a-benn brezelour Roma eus armoù ar roueedigoù hellenadek. Muioc’h c’hoazh eget an Ejipt, dalc’het a-ratozh kaer gant ar Gezared er-maez eus buhez ar rannvroioù all, he deus pouezet Keltia war buhez pemdeziek ar bed roman. Dedennet gant levezon ar Reter, gras da skouer ha da niver ar Gelted ez eo chomet ar bed roman stag ouzh doare bevañ ar C’hornôg, dreist-holl e keñver al labour-douar hag ar magañ-loened.\nLabourerien-douar eus ar c’hentañ e oa ar C’halianed.\nDigant ar Gelted en deus resevet al labourer-douar roman binvioù gwellaet:\nun arar frammet war gilhoroù ;\nur vederezh a rae hec’h unan labour ur strollad mederien gant filzier ;\ndesket o deus gant Salassed traonienn Aosta ar c’hiz da dreiñ an ed e glas ;\ngant an Drevired o deus dekset hadañ gwinizh Meurzh, goude ar revejer ;\nan Aedued o deus degaset dezho an temzañ gant ar raz\nAr Veljed an temañ gant ar merl.\nDindan levezon ar Gelted ez eo chomet ar Romaned, gras da varc’had mat greun Galia, stag ouzh o doare boued kozh, diazezet war ar bleud hag ar c’hig-moc’h a zeue dezho eus tropelladoù diniver ar moc’h maget gant koadeier Keltia. Evit an died, hevelep levezon a-berzh Kelita. Biorc’h ar C’halianed a gemeras, war daol an dud vunut, dre ar bed roman penn-da-benn, lec’h ar gwin, deuet da vezañ re ger en amzer Diokletian. Pa stagas ar C’halianed gant gwinienna, ganto e teskas ar Romaned d’ober implij e-lec’h eus o amforennoù-pri eus barriennoù tufennet, ma teaus enno ar gwin mat da gemer, diwar gozhañ e vlaz dispar ha da c’hellout gouzañv hep riskl ar beajoù hirañ.\nPourvezet gant gloan, lin ha lêr ar Gelted, Italia hag an holl rannvroioù roman a zegemeras, da nebeutañ an dud vunut anezho, ar gizioù keltiek: ober a raent gant ar c’hougoul, cucullus; gant ar galochennoù, gallicae ; gant ar chupenn vilginek, caracalla; gant ar bragezeier ledan, bracae. Gwiskamantoù Keltia o deus gwisket an impalaeriezh a-bezh.\nKarrerezh dispar ar Gelted en deus, diouzh un tu all, aesaet al loc’hañ-diloc’hañ eus marc’hadourezioù Keltia a-dreuz ar bed roman. Ar Romaned, anezho eus ur boblañs digantread, n’anavezent ket kirri bras ar Gelted, ma rae ganto bagadoù an alouberien gelt da zizougen o fakadoù diniver ha da greñvaat o c’hampoù a-zoug an noz. Amprestet o deus lies-doare kirri ar Gelted gant o anvioù en-eeun: ar c’harr-pounnet, carrus; an tumporell, benna; ar c’harr emgann, covinnus; ar wetud peder-rod, petorritum; ar c’harr skaoñek, rheda; ar c’harr diou-rod goloet, essedum; ar garriolenn skañv, cisium. Kezeg ar post impalaerel a oa dezho, abaoe diwezh ar c’hentañ kantved, un anv keltiek : veredi a raed anezho.\nKirri ar Gelted o deus bet ul levezon bras war ar bed latin\nEvit troc’hañ berr, degemeret gant ar bed roman, gizioù ha doareoù bevañ Keltia eo o deus aotreet d’an arboellouriezh anezhañ da badout pelloc’h eget an Henamzer ha da zont da vezañ, e gwirionez, diazez ar pezh a reomp anezhañ sevenadur ar C’hornôg.\nOuzhpenn se, pinvidikaet o deus ar Gelted, marteze hep gouzout dezho, spered ha kened sevenadur Roma. Daoust da levezon ar C’hresianed war lod anezho, ur wech sujet gant ar Romaned, ar Gelted a zo bet sentus-tre ouzh o mistri nevez. En em reiñ dezho o deus graet korf hag ene. Bet o deus en digoll un arz, ul lennegezh, ur brederouriezh. Degemeret gant ar Gelted, en deus arz ar Romaned gallet dont da vezañ diwezhatoc’h an arz romanek. Derez buhezegezh ar Gelted a oa kalz uheloc’h eget a rofe da grediñ lavarennoù ar re o deus klasket abeg enno. Re ez eus bet pouezet war o boaz d’ober gant al lid-lazhadegoù tud. Habaskaet o deus an Drouized, sur a-walc’h, ar c’hiz-se. M’en deus an impalaer Claudius kastizet an Drouized ne deo nemet evel m’en deus kastizet divinourien Kaldea.\nAl lec’h-dreist roet e Keltia d’ar vaouez a zo manet divrall goude aloubidigezh ar Romaned. Chomet eo ar Gelted stag ouzh o c’hredenn d’ar Mammoù, Matres Gallicae. Buan ez eo en em skignet e touez Kelted ar C’hornôg ar gredenn e Mamm Veur an Doueed, Kubelê, ma’z oa he neved e Pessinontê, e bro ar C’halated. Marteze ivez eo da sujidigezh ar Gelted ez eo dellezek lennegezh Roma eus freskder gweladurezh ha trivliadoù he barzhed, en amzer impalaerel. Teurel ple ez eo Catullus ha Vergilios, anvioù keltiek dre o gwrizienn. Gant unvaniezh an hellenelezh ouzh al latinelezh, e vo bet kenvuhez ar Gelted hag ar Romaned taol-chañs dreist an impalaeriezh roman ha mad brasañ an Henamzer.\nRoet em eus pizhañ ma’m eus gallet mennozhioù an Ao. Carcopino, hep kemmeskañ ganto an enebadennoù a c’hell tarzhañ en hor spered ouzh lenn e skrid. Talvoudus-tre eo deomp anaout pezh a soñj an hini a zo hiziv e penn an deskadurezh e Bro-C’hall. Pa ro meuleudi d’hor c’hentadoù da vezañ homet hep gounit skiant politikel a-walc’h da verzhout pelec’h e oa mad o Gouenn, n’eus tamm lorc’h ebet ennomp. Nebeutoc’h c’hoazh pa ziskouez magañ trugarez outo da vezañ deuet ken aes da vezañ Latined a yezh. Pa zispleg, avat, pegen talvoudus eo bet ar Gelted d’ar bed roman war dachenn ar vuhez pemdeziek, e rankomp anzav ez eo prizius-tre ar pezh a lavar, dreist-holl p’en em ziskouez, hiziv-an-deiz, planedenn stad Vro-C’hall ken heñvel ouzh hini impalaeriezh Roma war ziskar.\nDaoust da Vreizh da vezañ ur vroig dister e-keñver Keltia gozh, anezhi eo ivez e teu hiziv ul lodenn vras eus boued ar stad faezhet. Hon tud a zo a-hend-all nezh yac’hañ ar C’hornôg. Spi hon eus, avat, ha poaniañ a rankomp, ni Brezhoned dihunet, gant holl nerzh hor spered hag hor c’halon, evit an ampoent, da virout n’en defe, un deiz, an Ao. Carcopino, pe unan eus e warlerc’hidi, al levenez da drugarekaat diwezhañ Kelted an Douar Bras, dre m’o deus aberzhet d’o c’harantez ouzh o mistri, ar brezhoneg, diwezhañ arouez o C’heltelezh.\nBed ar Gelted gwechall\nHep ar brezhoneg ne vezimp mui Kelted. Gant ar brezhoneg eo e tieubimp spered pobl Vreizh, mar gall bezañ dieubet c’hoazh. Kantvedoù ha kantvedoù sentidigezh spered a zo sammet war divskoaz tud hor bro. Darvoudoù an amzer-vremañ a zo an digouezh n’eu nemetañ ma c’hellomp kaout an tu, gras dezgo, da hejañ ar yev diwar hor spered hag hor c’halon muioc’h c’hoazh efet diwar hon izili.\nEmgann diwezhañ Keltia an Douar Bras a zo krog da vat en-dro-mañ. Treiñ a raio en doare m’eo dellezek ar Vrezhoneg e trofe. Gwashañ dismegañs a c’hall kouezhañ warnomp eo dellezout, deiz pe zeiz, meuleudi moustrerien bennek ha genoumel hor C’heltelezh.\nNeven Ar Ruz 8 avril 2021 9 avril 2021 Abeozen, Barr-Avel, Breton, brezhoneg, Celtes, Civilisation, Histoire, istor, Langue bretonne, Latins, Rome\n4 réflexions sur “« Ar pezh a zle Roma d’ar Gelted », gant Abeozen (1941)”\n8 avril 2021 à 20 h 02 min\nDudius ar pennad. Ha gwir eo evit ar brezhoneg hiziv, benveg talvoudusañ ar geltelezh vrezhon ! Un evezhiadenn vihan avat diwar-benn ar reizhskrivadur : vioù-koukoug a zo silet e-barzh an destenn (fazioù bizskrivañ evel da skouer « homet » e-lec’h « chomet », pe « Ketlia » e-lec’h « Keltia ».)\nTrugarez dit ! Ec’h an da zifaziañ !\njean-michel mahe dit :\nMe’ garfe gouzout e pe kelaouenn/kelc’hgelaouenn eo bet moulet ar skrid orin? Trugarez.\n26 avril 2021 à 22 h 37 min\nEr gelaouenn « Galv » ‘m eus kavet ar skrid-mañ !\nPrécédent Article précédent : Le conseil municipal de Larmor-Baden prend position contre la langue bretonne.\nSuivant Article Suivant: “Les communautés ethniques en France”, vues par Paul Sérant (1976)


Buhez ar Zent. pages 699, 700, 701. Encyclopédie Marikavel.\npages 699, 700, 701\nDekvet devez a viz Here\nTrede Jeneral Kompagnunez Jezuz (1510-1572)\nFransez, pevare duk Gandi, mab da Yan Vorjia ha da Janned Aragon, a oa ganet en rouantelez Valans, er bla 1510.\nDa bemp bla, e vamm he devoa desket d'ezan gwirioneziou kentan ar relijion ha laket da ziwan en e galon ar c'hoant da vezan eur zant.\nMadelezus hag anaoudek a oa en kenver an dud a veve war e dro; anat oa abred e vije eun den eus ar re wellan. Da seiz vla, e oe roët d'ezan eur gouarner hag eur c'helenner, o-daou eus an dibab, a lakas ar zantelez hag ar ouiziegez da zevel ha da vleunian en e ene.\nDek vla a oa, pa gouezas e vamm gwall glanv. Fransez a 'n em denne alïes en e gambr, hag e pede kalonek, war e zaoulin, an daerou en e zaoulagad, ha goude en em skourjeze kalet. E beden, koulskoude, ne oe ket chilaouet; dukez Gandi a varvas er bla 1520. Ar c'holl-ze a reas kalz a boan d'ezan; mes ar fe a reas d'ezan plegan e volonte da hini an Otrou Doue. Derc'hel a reas moullet ene galon kenteliou e vamm vat ha kemer a reas ar mennoz start da zenti oute epad e vue.\nYan Vorjia a lakas neuze e vab etre daouarn Yan Aragon, arc'heskob Saragos, e vreur-kaer, ha d'e driouec'h vla, e kasas anezan da lez an impalaer Charlez V.\nEno, e furnez a rê levenez an holl. Dougen a rê bepred warnezan « Levrig an Testamant Neve », e spered oc'h invori 'barz ar c'homzou kaer a zo ennan. An impalaer hen lezhanve « Mirakl ar brinsed. » Evit senti ouz an impalaerez, e timezas d'ar brinsez Eleonora a Gastro. Doue a vinnigas e eured hag a roas d'ezan eiz krouadur, pemp pôtr ha ter merc'h. Nao bla so oa el lez, pa zigouezas gant an impalaerez mervel en kreiz he brud. Fransez hag e bried a oe karget da gas he c'horf eus a Doled da C'hrenad, elec'h ma tlee bezan sebeliet.\nP'en em gavas er gêr-ze, e oe digoret an arched, herve ar c'hiz, evit ma teuje Fransez da doui oa en gwirione korf an impalaerez an hini a oa ebarz, mes ar c'horf a oa ken distumet hag ar c'houez a deue dioutan a oa ken ponner ma ne bade den en e gichen. Borjia a lavaras neuze ennan e-unan : «Pelec'h eman an daoulagad-ze a oa ken lemm ? Petra eo deut da vezan ar gened-ze a oa hep par, n'eus ket keit-se c'hoaz ? Ha c'houi eo Dona Izabel, an impalaerez? » Ken skoet e oe e spered gant se, ma n'hallas ket serri eul lagad en noz war-lerc'h. Hag e lavare outan e-unan : « O ma ene, petra glaskez er bed ? Pegeit e chomi c'hoaz da redek war-lerc'h treo goulo ? » Hag e reas le da vont da veleg, ma chomje beo wrar-lerc'h e bried.\nPrest goude e oe hanvet da c'houarner er C'hatalogn.\nKerkent ha ma 'n em gavas en e blas, e lakas urz endro d'ezan; an henchou bras ne oent mui sternet gant al laeron, rak Fransez e-unan a yee d'o argas, ha lakat a reas ar re wasan d'ar maro. Evesât a rê war al lez-varniou ha war ar skoliou; nebeutoc'h a brosezou a oe en e amzer, hag ar yaouankiz a oe skolaet gwelloc'h eget diagent.\nE bried a varvas d'ar 27 a viz meurz 1546. Fransez en devoa neuze c'houec'h vla ha tregont. Dioustu en em lakas d'ober e studi, ha pemp bla goude, en miz eost 1551, e oe beleget hag ec'h eas en Kompagnunez Jezuz. Prezek a reas er Spagn hag er Portugal. Er bla 1-558, e reas en Valladoiid prezegen ganvou an impalaer Charlez V, an evoa heuihet e skouer hag a oa diskennet e-unan diwar an trôn, daou vla a oa, evit en em denn en manati Sant-Just.\nD'an 2 a viz gouere 1565, Fransez a oe hanvet da drede Jeneral Kompagnunez Jezuz. Kas a reas eun niver bras eus e relijiuzed da zougen sklerijen ar fe betek ar broiou pellan eus ar bed. Er bla 1570, e reas tro ar Frans, ar Spagn hag ar Portugal, gant ar c'hardinal Alexandrin, niz Pi V, evit kemenn d'ar gristenien mont da stourm ouz ar Vuzulmaned. Ar valeaden-ze a skuizas anezan kernent ma kouezas klanv en Ferrar, hag e oe red dougen anezan ac'hane da Rom; eno e varvas, en noz etre an 30 a viz gwengolo hag an de kentan a viz here 1572, o ren e eilvet bla ha tri-ugent. Laket war roll ar zent gant Klemant IX, er bla 1671, Fransez Borjia a oe laket e ouel an 10 a viz here gant Innosant XI, er bla 1683.\nGoude ar Maro\nEur pennadik goude ma vefomp sebeliet, petra c'hoarvezo ? Unanik bennak a deuio d'hon be; eun de, ne deuio den ebet ken : ankouaet e vefomp. Tremenet a vezo heb-omp. brao bras. Ar c'hargou e oamp enne a vezo et gant, re-all, ha n'ey ket falloc'h an treo endro, tamm ebet. Ne vezo ezom ebet ac'hanomp ken, en nep lec'h.\nNe welomp aze nemel eun tu eus an dôlen. An tu-all a guzer, ha mat a rêr, rak re rukunus eo. An tu-all eo diabarz ar be. Eno, eun nebeut deiou goude hon maro, ne vezo ac'hanomp ken nemet eur bern eskern e-touez breinadurez ha prenved, prenved hag a 'n em zrailho o-unan p'o devo peurdebret hon c'horfou paour.\nSelu aze petra chomo eus an izili-ze a garomp betek re : eun dra ha n'eus hano ebet ken da rei d'ezan, en yez ebet, eun dra heugus. Vanitas vanitatum et omnia vanitas : Avel hag avel, n'eus nemet avel. Na pegen disklant omp eta o tennan lorc'h eus ar pez n'eo netra.\nEn em reomp izel, bihan, dister; an Otrou Doue a zo e holl c'hourdrouzou evit an dud lorc'hus hag e holl bromeseou evit an dud izel.


Danae (Artemisia Gentileschi) - Wikipedia\nArtemisia Gentileschi, war-dro 1612\nEoullivadur war gouevr\nDanae zo un eoullivadur war gouevr a oa bet graet, hervez a soñjer, gant an arzourez italian Artemisia Gentileschi e 1612, hag a zo dalc'het gant ar Saint Louis Art Museum, e St. Louis (Missouri) er Stadoù-Unanet.\nKaozioù hir zo bet da c'houzout ha diwar zorn an tad Orazio Gentileschi pe hini e verc'h Artemisia Gentileschi e oa an oberenn. Lod a gred e tle bezañ an tad abalamour ma'z eo heñvel-rik, hogen bihanoc'h, Danae an daolenn ouzh ar Gleopatra a weler en un oberenn gant Orazio a zo en dastumad Amedeo Morandotti e Milano.\nDaoust da se e kav d'an arzvarnourien eo bet livet an daolenn gant Artemisia, war-dro 1612, ha hi en he 19 vloaz eta, pa laboure e stal he zad, ha pa oa peuzheñvel he doare ouzh hini he zad.\nAdtapet diwar « https://br.wikipedia.org/w/index.php?title=Danae_(Artemisia_Gentileschi)&oldid=1657267 »\nKemmoù diwezhañ degaset d'ar bajenn-mañ d'an 16 Eos 2015, da 21:12.


Commemoræson er Fidelèt treménét - Wikimammenn\nCommemoræson er Fidelèt treménét\nE ti J.M. GALLES, 1790 (pp. 303-304).\n◄ Calan-Gouyan Commemoræson er Fidelèt treménét Conception er Uiriès ►\nEn Ilis n’antand quet ma pedehait eid en ineanneu e ouyét sur e zou ér Baraouis, nac eid er-ré e ouyét sur e zou én ihuern, èl en Héritiquèt, er Bayannèt, er Sysmatiquèt, er-ré Éscommuniét, hac en Apostadèt. Mæs hi e antand ma pedehait eid en ol ineanneu treménét é Communion er Sænt, ha memb eid er béherion en dès reit quênt merhuel ur merche-benac a bénigèn, pé e zou bet somprenét guet er marhue. En trenoz Gouïl en ol Sænt e zou enta déstinét eit pedein aveid en ineanneu ag er Purgatoër é general, ha non pas aveit hou quærent hac hou ç’amièt é particuliér. Er Sacrifice ag en Overèn e zou sur en excellantan Pedèn e feheoh gobér aveit-t’ai : mæs eèllein e rér opèn ou soulagein dré er yun, dré en alézon hac en ævreu mat groeit én ou intantion. Nitra ne vir dohoh a reservein déieu-aral durand er blæ eit pedein aveit hou quærent hac hou ç’amièt. Er Chapistr VII ag er Reflexioneu ar er pedair fin dehuehan, e zésquou deoh peguemènd é ma agréabl de Zoué ha profittabl aveid-oh en devotion é quevir en ineanneu ag er Purgatoër.\nAdtapet diwar « https://br.wikisource.org/w/index.php?title=Commemoræson_er_Fidelèt_treménét&oldid=83208 »\nKemmoù diwezhañ degaset d'ar bajenn-mañ d'an 5 Gen 2016, da 18:56.


Hawaieg - Wikipedia\nUr yezh aostronezek eus skourr ar yezhoù polinezek eo an hawaieg (‘Ōlelo Hawai‘i) komzet gant tro-dro da 15.000 den en holl (1.000 evel yezh kentañ) e Hawaii.\nUr yezh en arvar eo an hawaieg, aet war digresk an niver a dud a ra gantañ evel yezh kentañ eus 37.000 er bloavezhioù 1990 da 1.000 hiziv. Ouzhpenn-se ez eo ouzhpenn 70 vloaz oad an hanter eus an dud se. Abaoe pell dija en deus ar saozneg kemeret plas an hawaieg e c'hwec'h enezenn diwar ar seizh ma vez tud o vevañ enne. N'eo nemet e Ni‘ihau m'o deus kendalc'het an dud d'ober gant o yezh en un doare ingal.\nGraet ez eus bet muioc'h-mui a strivoù er bloavezhioù tremenet evit reiñ un tamm lusk d'ar yezh adarre ha savet ez eus bet skolioù dre soubidigezh ha klevet e vez un tamm muioc'h a hawaieg war ar skingomz ivez.\nPeurliesañ avat e vez techet ar re a zo o teskiñ an hawaieg evel eil yezh d'ober hervez boazioù ar saozneg ha war gemmañ ez a ar yezh tamm-ha-tamm ivez dre se e meur a geñver.\nSkrivet e vez an hawaieg en un doare unvan gant al lizherenneg latin gant un nebeud lizherennoù ispisial ouzhpenn, dreist-holl evit diskwel ez eo hir ur vogalenn.\nLec'hienn diwar-benn an hawaieg\nAdtapet diwar « https://br.wikipedia.org/w/index.php?title=Hawaieg&oldid=1561958 »\nKemmoù diwezhañ degaset d'ar bajenn-mañ d'an 25 Meu 2014, da 17:28.


Accueil / À la Une / Brexit : Hollande ha Rajoy a nac’h komz gant Sturgeon\nMaxime TOUZE 1 juillet 2016\nGant ar vezh eo ! Prezidant Frañs ha ministr kentañ Bro-Spagn o deus embannet a-unvouezh ne vo ket marc’hataet gant Bro-Skos evit o flas e-barzh Unvaniezh Europa. Dibaoe an disoc’hoù e vez klasket gant gouarnamant Holyrood un diskoulm evit chom e-barzh Unvaniezh Europa, 62% eus Skosiz o doa votet evit chom e-barzh. Unan eus an diskoulmoù a c’hallfe bezañ an dizalc’hiezh goude un eil referendom.\nMet evit ar poent e klask Nicola Sturgeon, ministrez kentañ Bro-Skos komz war-eeun gant Jean-Claude Juncker ha Martin Schulz. Degemeret e oa bet dimerc’her e Brusel. Met evit Hollande ha Rajoy n’eus ket anv a gomz eus emezelañ Skos e-barzh UE. « Krediñ a ra din ez eo an holl a-enep da vat » eme Rajoy, « Ma ’z a kuit ar Rouantelezh-Unanet, Skos a ya kuit ivez. »\nNicola Sturgeon he deus lâret ne oa ket souezhus ar pezh en deus lâret Mariano Rajoy. E 2014 e oa a-enep ar referendom evit an dizalc’hiezh. Hollande en deus ouzhpennet « ne vo ket marc’hataet gant ul lodenn eus Rouantelezh-Unanet, met gant ar Rouantelezh-Unanet en he fezh. »\nUhelvennad Europa, embannet a-bouez-penn dibaoe disoc’hoù ar Brexit gant pennoù bras ar Stadoù, n’eo ket ar memes hini evit an holl bobloù. Aze ez eus ur vroad europat da vat hag a fellfe dezhi chom e-barzh Unvaniezh Europa, hag a harpfe da vat an uhelvennad-se, Europa ar pobloù, sokial ha kengred. Met mont a ra a-enep da interestoù ar Stadoù kreizennet, Bro-Spagn ha Frañs, neuze n’eo ket souezhus gwelet anezhe o stourm a-enep da Skos. A-benn pegoulz tro Katalonia war-lerc’h ?\nDav eo derc’hel soñj ivez ne oa den ebet daou vloaz ’zo da vare ar referendom evit degemer Alex Salmond en UE evit komz eus plas Skos e diabarzh an unvaniezh.\nPartager la publication "Brexit : Hollande ha Rajoy a nac’h komz gant Sturgeon"


Pen-y-bont-fawr - Wikipedia\nPen-y-bont-fawr, skrivet ivez Penybontfawr, zo ur gêriadenn hag ur gumuniezh eus Kembre, e hanternoz Powys. Emañ war lez ar stêr Tanad, er gwalarn da gêriadenn Llanfyllin. Eus Pen-y-bont-fawr e oa an delennourez Nansi Richards (Telynores Maldwyn).\nIliz Sant Tomos, e Pen-y-bont-fawr\nEr gumuniezh emañ ivez kêriadenn Hirnant, a oa kêr vrasañ an tolead gwechall.\nSavet e voe an iliz Sant Tomos war lez ar gêriadenn e-kreiz an XIXvet kantved hag eus ar c'hantved-se eo ar gêriadenn a-bezh. Kreskiñ a reas buan abalamour ma oa e kroashent daou hent pouezus : an hent a gas eus kornôg Kembre da Groesoswallt hag an hent da vont eus Y Bala da Shrewsbury (Amwythig).\nE 2011 e oa 440 a dud o chom e kumuniezh Pen-y-bont-fawr ha 213 anezho a oa kembraegerien (50%).\n↑ Lec'hienn Clwyd Powys Archaelogical Trust\nAdtapet diwar « https://br.wikipedia.org/w/index.php?title=Pen-y-bont-fawr&oldid=1673425 »\nDernière modification le 4 Kzu 2015, à 11:41\nKemmoù diwezhañ degaset d'ar bajenn-mañ d'an 4 Kzu 2015, da 11:41.


An divizoù gwerzhañ hag implijout hollek amañ skrivet zo o fal termeniñ an doareoù ha divizoù gwerzh lakaet e pleustr gant BreizhVOD ha BreizhVOD+. Kinnig a ra BreizhVOD d'e sellerien ha dre hanterouriezh al lec'hienn-mañ, ur renabl programmoù klewelet (anvet "Ar Programmoù") a-drugarez d'ur servij video diouzh ar goulenn a ro ar gwirioù da sellet ouzh ur programm war ur prantad amzer termenet pe didermen. Kinnig a ra ar servij BreizhVOD+ ur sistem feurmiñ filmoù hollek dre goumanant.\nAr programmoù kinniget zo ar re a vez gwelet el lec'hienn nemetken. BreizhVOD ha BreizhVOD+ a c'hell tennañ programmoù eus ar renabl kinniget el lec'hienn pa gar.\nPeurreizh e-keñver ar reolennoù e talvoud evit ar pellwerzhañ dre Internet eo an divizoù hollek-mañ, en o zouez ar melladoù L 111-1, L 113-3, L 121-18 hag ar re all war o lerc'h eus Kod ar Beveziñ ha melladoù 1369-1 ha 1369-2 er C'hod Keodedel, bet kemmet pe lakaet gant al lezenn niv. 2004-575 eus an 21 a viz Even 2004, he fal reiñ fiziañs en armerzh niverel.\nRen a ra an Divizoù Gwerzhañ Hollek-mañ ar servijoù kinniget dre hanterouriezh al lec'hienn www.breizhvod.com nemetken.\nTalvezout a ra neuze e asant implijer al lec'hienn-mañ an Divizoù Hollek Gwerzhañ en o fezh kerkent ha ma vez o c'hourc'hemenn ur programm kleweled pe pa gas un evezhiadenn pe un ali war ur programm bennak.\nKement diviz degaset ganeoc'h ha na vefe ket diouzh hor re ne vo ket asantet nemet ha diskleriet e vefe bet ganeomp dre skrid e c'hall bezañ lakaet da dalvezout.\nForzh pegoulz e c'hallimp cheñch an divizoù gwerzhañ-mañ gant ma lakaimp ar cheñchamantoù-se war-wel en hol lec'hienn. D'an implijer an hini eo da vont ha da lenn kement chañchamant bep tro ma ra ur gourc'hemenn.\n2 Piv omp ?\nSaez sokial : 1, straed ar Baradoz - 29 000 KEMPER\nUr gevredigezh diskleriet d'an isprefeti e Kastellin an 12 a viz Du 1998 eo Dizale\nRet eo d'an implijer bezañ 18 vloaz da nebeutañ ha bezañ aotreet gant al lezenn pe bezañ e-kerz un aotre digant e gerent evit gourc'hemenn un oberenn el lec'hienn.\nA-raok pep gourc'hemenn e aliomp hor pratikoù da deurel ur sell ouzh ar rubrikenn "Penaos implijout Breizhvod" ha gwiriekaat e c'hell implijout ar pezh a ginnigomp war Breizhvod gant e urzhiataer.\nKement gourc'hemenn eus ur programm pe eus meur a brogramm a rank tremen dre grouidigezh ur gont personel ha stag ouzh Breizhvod. Ret eo neuze d'ar pratik digeriñ ur gont hag a vo lakaet e pleustr kerkent ha ma vo skrivet un "anv" hag ur "ger kuzh" dibabet gantañ. Bez‘ e c'hello ar pratik cheñch kement titour zo war e gont pa garo.\nE ken kaz en dije ar pratik disoñjet ar ger kuzh, e c'hello goulenn ma vefe kaset dezhañ en-dro dre bostel.\nEvit krouiñ ur gont e ranker leuniañ ar follenn enskrivañ niverel. Kadarnaet 'vo an enskrivadur war Breizhvod ha krouidigezh ar gont dre ur postel kaset d'an danvez pratik.\nAotreet eo BreizhVOD da glozañ ur gont e ken kaz e c'hoarvezfe unan eus an degouezhioù-mañ : diouer a baeamantoù, oberoù ur pratik pe eus ur gont e-maez reolennoù ar berc'henniezh intelektuel, pe n‘eus forzh peseurt ober gant ur pratik a vefe a-enep reolennoù an Divizoù Gwerzhañ Hollek-mañ\nKinniget eo d'ar pratik sellet ouzh ur programm feurmet, kement ha ma kar, hag e-doug ur prantad a 48 eurvezh adalek an deiziad feurm. Evit gellout feurmiñ ha sellet ouzh ur programm e ranker chom kennasket ouzh ur rouedad Internet.\nb) Prenañ ur programm\nUr wech pellgarget fichennaoueg ar programm e c'hell ar pratik sellet outañ kement ha ma kar hag e-doug ur prantad amzer didermen. Un aotre, hag unan nemetken a vez roet dre fichennaoueg prenet. Reiñ a ra an aotre-mañ ar gwirioù amañ da-heul :\n- Ar gwir da bellgargañ fichennaoueg ar programm e-pad 8 devezh adalek deiziad prenañ ar programm\n- Ret eo pellgargañ ar programm a-bezh a-raok sellet outañ hag evit pellgargañ anezhañ e ranker chom kennasket ouzh ur rouedad Internet. Chom a raio ar programm war bladenn galet urzhiataer ar pratik. Bez‘ e c'hello ar pratik - ur wech pellgarget ar programm - sellet outañ hep bezañ kennasket ouzh Internet.\nBez' e c'hell ur pratik gourc'hemenn war hol lec'hienn ur gopienn fetis eus programmoù zo e stumm un DVD (ar re-mañ zo ur meneg en o c'hichen "Prenañ un DVD"). An DVD diouzh ar goulenn (DVOD) zo embannet e stumm MPEG-2 PAL. Klotañ a ra o stumm gant urzhiaterioù PC, Mac ha Linux m'o deus ar re-mañ ul lenner DVD hag ivez war lennerioù DVD hezoug pe lennerioù DVD ordinal. Ne c'hell ket padout un DVD bet moullet diouzh ar goulenn en tu all da 100 munutenn. Ur brenadenn a vefe enni meur a brogramm, hag a badfe en tu all da 100 munutenn, a lakafe ac'hanomp da embann meur a bladenn DVD hag a vefe neuze fakturennet d'ar pratik. Ne c'hello ket, anat deoc'h, daouhanteriñ BreizhVOD ur programm.\nKaset 'vo ar gourc'hemenn d'ar pratik d'ar chomlec'h a vo bet merket gantañ da vare krouidigezh e gont.\nc'h) Koumananatiñ da vBreizhVOD+\nUr wech paeet ur c'houmanant miziek e vo roet an aotre d'ar pratik da sellet ouzh kement film kinniget war lec'hienn BreizhVOD+\n5 Gourc'hemenn ha penaos heuliañ ?\nHeuliañ a ra ar gourc'hemenn meur a brantad :\n- Dibab ur programm - pe meur a hini - gant ar pratik\n- Krouidigezh ur gont personel pe mont war ur gont bet krouet dija gant ar pratik\n- Sellet ouzh danevell ar gourc'hemenn\n- Kadarnaat ar gourc'hemenn (gwelet e vo o klikañ war an ivinell "Ma gourc'hemenn")\n- Postel degemeret gant ar pratik o kadarnaat en-dro ar gourc'hemenn\n- Asantet da vat ar gourc'hemenn ur wech kadarnaet ar paeamant d'ar gevredigezh Dizale\nAnat deoc'h e c'hellfe BreizhVOD pe BreizhVOD+ nac'hañ seveniñ ur gourc'hemenn d'ur pratik ma vije bet trubuilhoù gantañ en a-raok.\nMa ne zeufe ket a-benn ar pratik da bellgargañ ur programm bet prenet gantañ abalamour d'un abeg teknikel bennak e ranko kas keloù da breizhvod@breizhvod.com\nUr bajenn zo gouestlet d'ar prizioù e lec’hienn Breizhvod. Implijout a reer an euroioù hag ar prizioù kinniget zo gant taosoù hag all.\nEvit a sell ouzh ar servij DVOD e vez kontet er priz : koust ar pellgargañ war ar programm dibabet gant ar pratik, frejoù treuzkas ar programm war ur skor DVD ha priz ar bladenn. Ouzhpennet e vo mizoù kas par da bemp euro evit pep pladenn. Kaset e vo ar programm dre lizher doare "Max 2".\nPep gourc'hemenn a rank bezañ paeet dre ar moneiz Euro, n'eus forzh ar vro ma vez urzhiet ar gourc'hemenn. Ar prizioù gwirion zo ar re merket el lec'hienn da vare enrolladenn ar gourc'hemenn (gallout a raio BreizhVOD kemm anezho pa garo). Fakturennet e vo ar programmoù war an diazez-mañ.\nRet eo da gement paeamant a denn da implij al lec'hienn www.breizhvod.com heuliañ ar reolennoù amañ da heul :\n- Paeamant dre dreuzvankadenn dre ar sistem gwarezet anvet Citélis meret gant Kef Kengret Breizh. Evit dont a-benn d'ober ur seurt paeamant e ranko ar pratik kas titouroù diwar-benn niverenn e gartenn-vank, deiziad klozadur ar gartenn, hag ar skrid kuzh meneget tro-kein ar gartenn. Anat eo e vo tennet an arc'hant diwar gont ar pratik kerkent ha ma vo roet an aotre digant BreizhVOD en ober, hag a-raok ma c'hellfe ar pratik pellgargañ ar programm. A bouez kenañ eo surentez al lec'hienn www.breizhvod.com. Abalamour da se e vez implijet ganeomp ur sistem gwarezet.\n- Dre chekenn pe dre gartenn evit ar gourc'hemenn DVD nemetken, evit bezañ koumanantet da vBreizhVOD+ evit ur bloavezh pe evit ar c'hinnig dreistordin 4 mizvezh evit BreizhVOD+. Ar chekenn zo da vezañ savet e anv "BreizhVOD"\nAr prizioù a zo kaoz anezho war al lec'hienn-mañ zo e talvoud evit ar werzh ledan met evit un implij personel. Ma fellfe d'ur pratik implijout ur programm e diavaez un implij personel, mont e darempred gant ar gevredigezh DIZALE : Dizale - 31, bali ar meurvor - 56 340 PLARNEL pe skrivit deomp dre bostel samuel@dizale.bzh\n7 Perc'henniezh Intelektuel\nKement skrid, ali, skeudenn fiñv pe difiñv, logo, anv ha merk meneget el lec'hienn-mañ zo gwarezet dre ar gwir war ar Berc'henniezh Intelektuel ha gwir an oberourien dre ar bed holl. Hervez ar reolennoù-mañ ez eo aotreet ar skignadennoù prevez ha digoust kinniget e diabarzh tiegezh ar pratik nemetken ha pep eilenn zo miret strizh evit un implij prevez evit ar pratik nemetken ha n'int ket aotreet evit un implij hollek.\nAr gerioù "implij prevez" ne dalvezont ket ez eo aotreet ar skignadennoù e lec'hioù foran evel kluboù, mediaouegoù, busoù, bigi, ospitalioù, tavarnioù, otelioù, skolioù,...\nEn em engouestlañ a ra ar pratik da chom hep kemm, eilañ embann, treuzkas, gwerzhañ pe skignañ e n'eus forzh peseurt doare e vefe ar programmoù klewelet.\nDre ma vez miret strizh pep gwir, kement eilad ha pa vefe un eilad hollek pe eus ul lodenn eus al lec'hienn www.breizhvod.com pe/hag eus unan eus lodennoù al lec'hienn pe eus ar programmoù klewelet zo difennet groñs.\nKinniget e vez servijoù breizhvod d'e bratikoù gant ma vo doujet ar reolennoù-mañ :\n- Chom hep eilañ, kemm pe distruj al lec'hienn pe ul lodenn eus al lec'hienn ;\n- Chom hep klask nullañ, truchañ pe lakaat reuz e n'eus forzh peseurt doare e vefe kement elfenn stag ouzh al lec'hienn pe stag ouzh surentez al lec'hienn pe c'hoazh o virout implij al lec'hienn (i) pe o lakaat divizoù evit implijout al lec'hienn pe danvez al lec'hienn (ii) ;\n- Chom hep implijout pe reiñ lañs d'ur sistem emgefre (ha pa vefe, robot, spider pe lenner all) pe implijout al lec'hienn evit kas kemennadennoù da implijerien breizhvod.com ;\n- Chom hep dastum daveennoù personel diwar-benn nep implijer eus al lec'hienn pe eus ur servij bennak eus al lec'hienn ;\n- Chom hep mont da glask implijout danvez al lec'hienn evit un abeg na vefe ket prevez ha nann kenwerzhel en un doare na vefe ket bet dezrevellet en Divizoù Gwerzhañ Hollek-mañ\nE mod ebet ne c'hello BreizhVOD pe BreizhVOD+ bezañ lakaet atebek eus implij ur programm klewelet pe eus an danvez a gaver ennañ. Ar programm kinniget zo bet savet en ur zoujañ ouzh reolennoù ar Gwir gall.\nPerzhioù ar programmoù zo termenet gant BreizhVOD hag a zo par d'ar re dezrevellet el lec'hienn d’ar mare m'eo bet kaset ar gourc'hemenn. Bez' e c'hellont bezañ kemmet pe cheñchet da n'eus forzh mare.\nAr skeudennoù a gaver el lec'hienn-mañ n'o deus talvoudegezh ebet hag embannet e vezont war al lec'hienn evit reiñ un tañva nemetken eus ur programm.\nNe c'hello e mod ebet BreizhVOD bezañ lakaet atebek eus ur gaou bennak bet gouzañvet gant ur pratik en abeg da :\n- Un diglot teknikel bennak etre ar programmoù kaset gant Dizale ha meziantoù implijet gant urzhiataer ar pratik ;\n- Un diouer a vezañs eus al lec'hienn war ar rouedad a virfe ouzh ar pratik da c'hourc'hemenn programmoù zo pe dre vras eus n'eus forzh peseurt kudenn deknikel ;\n- Un diouer eus ur programm bennak bet kinniget el lec'hienn ;\n- Un darvoud dreistordinal - "force majeure" - evel m'eo termenet gant barnadennoù al Lez-Varn a Dorridigezh c‘hall ;\n- Un ober bennak pe un diouer a ober a-berzh ar pratik.\nNe ginnig ket BreizhVOD ur servij evit pakañ ur rouedad Internet. Ret eo d'ar pratik bezañ kennasket gant ur seurt rouedad a-raok gellout implijout Breizhvod. Ne c'hello ket neuze BreizhVOD bezañ lakaet kiriek eus forzh peseurt trubuilh a c'hoarvezfe war ar rouedad-mañ. Ne c'hello ket ivez hag er memes mod BreizhVOD bezañ lakaet kiriek eus liammoù "hypertext" a gasfe ar pratik war-zu lec'hiennoù all. Engouestlañ a ra ar pratik chom hep klask tagañ pe tremen dreist ar sitem diwall niverel ha chom hep lakaat pratikoù all d'ober kement-all. Evit ar pezh a sell ouzh ar gourc'hemenn programmoù (war-bouez an DVOD), e c'hell BreizhVOD, diwar ur goulenn savet a-ratozh a-berzh ar pratik ouzh « breizhvod@breizhvod.com », reiñ an aotre da bellgargañ en-dro ur wech nemetken ar programmoù a vije bet distrujet abalamour da gudennoù teknikel o dije diverket pe distabilaet ar programmoù bet stoket war bladennoù kalet urzhiataerioù ar pratik.\nBez‘ e c'hello BreizhVOD implijout roadennoù personel ur pratik evit seveniñ e c'hourc'hemenn pe evit kreñvaat ar c'hinnig programmoù eus Breizhvod dre hanterouriezh ur gelaouennig (pe newsletters) da skouer.\nHervez ar pezh zo skrivet e mellad 34 al lezenn n°78-17 bet embannet d‘ar 6 a viz Genver 1978 diwar-benn ar Stlenneg, ar fichennoù hag ar Frankizoù, o deus ar pratikoù ur gwir da gemm ar roadennoù personel diwar o fenn pe da nac'hañ ouzh an embregerezh en deus dastumet anezho o implijout. Gallout a ra ar pratik goulenn groñs ma vefe kemmet, klokaet, sklaeret pe hizivaet an titouroù diwar e benn ma vefent diglok, faos, damsklaer.\nEvit lakaat e wirioù e pleustr e c'hell ar pratik kas keloù dre an ivinell "Darempred" - rubrikenn "Ma c'hont" pe en ur skrivañ da :\nBreizhVOD - 1, straed ar Baradoz - 29 000 KEMPER\nSavet eo al lec'hienn-mañ da glask bastañ ar gwellañ posupl da c'hoantoù hor pratikoù. Abalamour da se e vez implijet "cookies" gant BreizhVOD. Implij ar "c'hookie" a ro an tu deomp da c'houzout peur ez eus tremenet ur pratik war hol lec'hienn ha da wellaat neuze ar pezh a c'hell BreizhVOD kinnig dezhañ.\nAn Divizoù Gwerzhañ Hollek-mañ zo diouzh al lezenn c'hall. Kement dizemglev a savfe etre ar pratik ha BreizhVOD a vo lakaet dindan beli lezioù-barn an Oriant. E ken kaz e c'hoarvezfe un diaester bennak da vare ar gourc'hemenn e c'hell ar pratik klask, a-raok mont dirak al lezioù-barn, un diskoulm dre gaer en ur vont da skouer e darempred gant ur gevredigezh evit difenn gwir ar vevezerien.


Al livadurioù awenet gant Breizh - Mirdi an arzoù-kaer e Kemper\nAze emaoc’h : Degemer Dastumadoù Hon dastumadoù Al livadurioù awenet gant Breizh\nEmañ al livadurioù awenet gant Breizh e-mesk an traoù pennañ e dastumad ar mirdi. Bez’ ez int an hollad brasañ a livadurioù a skeudenn Breizh e kement feson zo : ar vuhez pemdez, ar gouelioù relijiel, ar monumantoù, ar c’hornioù-bro…\nSavet e oa bet an dastumad etre 1880 ha bloazioù kentañ ar c’hantved. Dibar eo abalamour d’an hollad livadurioù bras-bras, evit ar Saloñs.\nTost dianav e oa Breizh d’al livourien betek ar bloazioù 1830. Adalek neuze e teuas da vezañ ar broviñs a zedenne anezho ar muiañ. Broudet e vezent gant ar romantelezh da vont da welet reier ar begoù-douar skubet gant ar barroù-avel. Diouzh ar c’hiz e oa erru Breizh abalamour d’ar goust d’ar Grennamzer ha da istor ar vro, d’an doug d’ar geltiegezh ha d’an drouizelezh.\nThéodore Gudin en doa livet ar mor dirollet er Gerveur. E 1859 e oa bet livet peder studiadenn en aod end-eeun gant Jules Noël, ha diskouezet evel-se pegen kizidik e oa ouzh arlivioù dibad an amzer.\nGant Charles Fortin e oa bet taolennet evit ar wech kentañ ar « Breton-Chouan » : ur skeudenn skouer e teufe hennezh da vezañ. Pa oa bet lidet kant vloaz an Dispac’h e oa bet un tamm mat a livadurioù hag a skeudenne kurioù an Enepdispac’h e Breizh.\nDudiet e veze al livourien gant ar vuhez pemdez ha devosion ar bobl. Awen a gavent pezh a garent er foarioù hag er marc’hadoù, en euredoù, er pardonioù, gant ar gwiskamantoù-gouel. Rouez-kaer e oa al livadurioù a skeudenne an dienez pe diaester al labour er parkeier. Jean-Marie Villard, gant Diabarzh un ti e Breizh, ur c’hozh pezh e-barzh ur feurm, a oa unan eus ar re nemeto a enebe ouzh ar gwel c’hwek ha skouerius-se.\nSkignet e veze Mojennoù Breizh dre skridoù a-leizh. Skeudennet e oant bet gant Luminais en e daolenn vrudet Tec’h ar roue Grallon. Gant Ar C’hannerezed-noz, Yan’Dargent a ziskouez ur peizant leonat skrapet gant ar c’hannerezed a gann ar sebeilhoù hag a glask war-lerc’h ar bec’herien bemnoz.\nLivourien zo a ergerzhe Arvorig. Re all a chome en ul lec’h. Dont a rae Emmanuel Lansyer ha Jules Breton da Zouarnenez bep bloaz. Deyrolle ha Guillou a oa e-barzh trevadenn arzourien Konk-Kerne.


Jeanne Cherhal 2004 : Douze fois par an (Tôt ou tard)\nPierre Montazel Kemer a reas perzh er filmoù "Les Hommes de proie" (Willy Rozier, 1937), "Paris New-York" (Claude Heymann ha neuze Georges Lacombe, 1940) hag "Elles étaient douze femmes" (Georges Lacombe, 1940) pa grogas gant e vicher evel paotr ar c'hamera.\nMatt Smith Ganet ha kresket eo Matt Smith e Northampton. C'hoant en doa da vezañ c'hoarier mell-droad met goude ur c'hloazadenn en e gein, e teuas a-benn e gelenner c'hoariva da gendrec'hiñ anezhañ en ur enskrivañ anezhañ e reizhadenn « Douze homme en colère ». Goude se e kendalc'has e gelenner da gendrec'hiñ anezhañ evit ma 'z afe d'ar skol National Youth Theatre e Londrez. Goude ar skol e studias Matt Smith an arz dramatek pe c'hoari-pezh hag ar skritur.\nOlivier (skoedour) Olivier, pe Olivier de Vienne pe de Gennes, pe Olivier le sage ("olier ar fur") dre enebiezh ouzh Roland lesanvet " le Preux", zo ur marc'heg, pe skoedour, eus al lennegezh faltazi ha kurwerzioù Danvez Bro-C'hall, brudet dre ar Chanson de Roland. Hervez ar skrid-se e oa mignon da Roland, kuzulier dezhañ, hag unan eus an daouzek marc'hek kompagnun da Garl-Veur, an "Douze preux". Olivier a oa breur da Aude, danvez-pried Roland. Evel Roland e voe lazhet en emgann Roncevaux.\nWijtschate Ur vered ag ar Brezel bed kentañ eo. Digoret e voe gant ar "1st Battalion, Dorset Regiment" e miz Kerzu 1914 e tu-reter ti-feurm "Les Douze Bonniers", adanvet "R.E. Farm". An ti-feurm a chomas e dal'ch ar Re Gevredet betek miz Ebrel 1918. Implijet e voe ar vered gant unanadoù-stourm ha klañdioù-tachenn betek miz Ebrel 1946, hag a-wechoù e 1917. Un eil vered, "R.E. Farm No.2" a voe digoret gant ar "1st Battalion, Dorset Regiment" e tu kornôg an ti-feurm; homañ ve servijas ket kalz hag an 23 bez a oa enni a voe lakaet er vered Nn 1 goude an arsav-brezel eus an 11 a viz Du 1918 .\nSkinhead Skinhead a reer eus an dud ezel eus ul luskad issevenadurel a ziwanas e-touez yaouankiz renkad ar vicherourien er Rouantelezh-Unanet er bloavezhioù 1960, hag a strewas er bed a-bezh goude-se. Dont a ra an anv eus troc'h blev an dud-se, hag a douze o fenn, pe a droc'he o blev berr-tre. Ar skinheaded kentañ a voe levezonet bras gant sevenadur rude boys Jamaika ha hini mods ar Rouantelezh-Unanet a-fet dilhad, sonerezh ha doare da vevañ. Sed elfennoù diazez an issevenadur-se, da lavaret eo ne oa netra politikel pe netra stag ouzh ar ouennelouriezh. Abaoe m'eo bet krouet al luskad ez eus bet kemmoù memes tra, ha skinheaded 'zo a zo tost ouzh an tu dehou pellañ. Re all a zo tost ouzh an tu kleiz pellañ, hag e reer redskin anezho. Al lod brasañ eus ar skinheaded a chom dibolitikel penn-da-benn. A-fet doare d'en em wiskañ ez eus bet kemmoù ivez, eus ar skinheaded kentañ levezonet gant al luskad "mod" er bloavezhioù 1960 betek ar re bet levezonet gant an issevenadur punk ha punk hardcore.


Journal de Renaud Camus, dimanche 6 décembre 2015\ncréée le lundi 7 décembre 2015, 12 h 25\nmodifiée le mercredi 9 décembre 2015, 22 h 00Plieux, dimanche 6 décembre 2015, une heure moins vingt du matin. À Plieux, au premier tour des élections régionales, aujourd’hui, la liste menée par M. Louis Aliot, ~~~~~~~~~ ~~~ ~~~~~~ ~~~~~~~~~, ~~ ~~~~~~ ~~~~~~-~~~~ ~~~~~, ~~~~~ ~~~ ~~~~~~~. ~~~~~~ ~~~ ~~. Dominique Reynié, Union ~~~ ~~~ ~~~~~~~, ~~ ~~~~~ ~~’~~~~~~ ~~~ ~~~~~~~ ~~~~~~~~~~, ~~~~~~~~~~~ ~~~~~~ ~~~~~~ ~~~ ~~’~~~~~~ ~~~ ~~~ ~~~~~~~, ~~~~~~~~~ ~~~~ ~~~~ ~~~~~~~ ~~~~~~. “~~~~~~~ ~~~ ~~~~~~~” (~~. ~~~~~~~ Lempereur, pour Nicolas ~~~~~~~-~~~~~~~) ~~ ~~~ ~~~~~~~ ~~~~~, ~~~ ~~~~~ ~~~~ ~~~ ~~~~~~ ~~’~~~~~~~~ ~~~~~~~ (~~~~) ~~~~~~~~ ~~~~ ~~~~~-~~~~~~~ ~~~~~~~~~. ~~~~ ~~~~~~~~~~~~ ~~~~ ~~~ ~~~~~~ ~~~~~, quatre ~~~ ~~~~~~~~~ ~~~~ liste dissidente ; l’extrême ~~~~~~~ ~~~~~, ~~~~~~~ ~~~~~~~ ~~~~~. ~~~~~~ ~~~~~~~ ~~~~~~~ ~~’~~~~ ~~~~~~~ ~~~’~~~ ~~~~~ ~~~~~~~~~ ~~~ ~~~~~. ~~~~~~~~~~~ ~~~~~ ~~~~~ ~~~~~ ~~~ ~~~~, ~~~ ~~~ ~~~~~~~ ~~~~~ ~~~~~ ~~~ groupe non pas majoritaire, ~~’~~~~~~~~~~ ~~~~, ~~~~~ ~~~ ~~~~~ ~~~~~~~~~, ~~~ ~~~~~ ~~’~~~~~~ ~~~~~. ~~~ ~~’~~~~ ~~~~ ~~~~~~~~~~~~, ~~~~ ~~~~~ ~~~ ~~~~~~ ~~~ temps.\nAu ~~~~~~~ ~~~~~~~~~, ~~~~~ ~~~~~~-~~~~~ ~~~~~ ~~~~~ des voix, le ~~~~~~ ~~~~~~~~~ ~~~~~~~~~ ~~~ ~~~~~ ~~~ ~~~~~ ~~~~~~~, ~~~ ~~~~ ~~~~~~~~ ~~~~~~~~~~ ~~~~ ~~~ ~~~’~~~ ~~~~~~ ~~~ ~~~~~~~~. ~~~~~~~ ~~~~ ~~~~~ ~~~~~~~ ~~~~~~~~~~ ~~~~~~~~ ~~~ ~~~~~~~ ~~~ Pen dans le ~~~~~ ~~~ ~~~~~~~~ ~~~ ~~~~~~~ ~~~~~~~~~ ~~~ ~~~~ ~~~ ~~~~~~~~~, ~~~ ~~~~~~~~~~ ~~~~~~~~~~ ~~~~~~~~ ~~ ~~~~~~ ~~~ ~~~~~~~~~ ~~~~~~~~~~ ~~~ ~~~~~~ ~~~ ~~~~~~~ ~~~~~~~~~~~~, ~~~ ~~~~~ ~~’~~~ électeur sur quatre, ~~~ ~~~~~~ ~~~~~~ ~~~~~ ~~~~ ~~~~~~~, ~~~~~~~~ ~~~~~~~ ~~~ ~~~~~~ ~~~~~~~~~~~ ~~~ ~~~~ ~~~~~~~~~. ~~~~~~~ ~~~~~ ~~~~~~~~~~, ~~~ ~~~~ ~~~~~~ ~~~ ~~~~, ~~’~~~~~~~~~ ~~~~ ~~~~~~~ ~~~ ~~~~ électeurs remplacistes rassemble ~~~~~~~~~-~~~~~~~ ~~~~~ ~~~~~ ~~~~ ~~~~~~~~~~, ~~~~~~~ ~~~~~~-~~~~~ ~~~~~ ~~~~~, ~~~~~, ~~~~ ~~~~~~~~~~~~~~~~~. ~~~~~~~’~~~ ~~~ ~~~~~ ~~~~~~~~~~ ~~~’~~~ ~~~~~~~~~ ~~~~~~~~ ~~~~ ~~~~~ ~~~ ~~~~~~~~ ~~~~~~~-~~~~~~~ ~~ ~~~~~~~ ~~~ Front pour avoir ~~~ ~~~~~~ ~~~~ ~~~~~~~~~~~~~~~~~ ; ~~~~~, ~~~~~~~~~~, ~~~ ~~’~~~ ~~~~~ ~~~~ ~~~~ ~~~ ~~~~~. ~~~~~~~-~~~~~~~, ~~~ ~~’~~~ ~~~~~ ~~~~ ~~~~ ~~~~~~~~~~~~~ ~~~~ ~~~~~ ~~~~~~ ~~~ ~~ ~~ ~~~~~~~~~ années, ne veut ~~~~~~~~~~ ~~~ ~~~~~~~ ~~~~ ~~~~ “~~~~~~~~~” — ~~~ ~~~ ~~~~ ~~~~~~ ~~ ~~~~~~ ~~~~~~~~-~~~, ~~~ ~~~~~~~ Illusion…\nEnfin, ~~~~~~~ trente ~~~~~ cent. ~~~~~~~ ~~~~~ ~~~~ ~~~~~ ~~’~~~~-~~~ ~~~~ certain car, même ~~~~~~ ~~~~ ~~~~~~~~~~ ~~~ ~~~~~~ ~~~~~~~~~, ~~~ ~~~~ ~~~~~~~~~ ~~~’~~~ ~~~~~~~~ ~~~~~~~, ~~~~~~ ~~~~ ~~~~~ ~~~~~~~~~~~~~~, ~~~~~ ~~’~~~ ~~~~~~~~~~~~~~~~ ~~~~~ ~~~~~~~, ~~~~~~ ~~~~, ~~~~~~~~~~~. ~~~~~~~~~~ ~~~ ~~~ faut pas perdre ~~~ ~~~~, ~~~~~~ ~~~ ~~~~~~~~~ ~~’~~~~~~~~~~ ~~~~~~~~~~~~~~~~~ ~~~~~~~ (~~~~~ ~~~~~~~) ~~~~~~ ~~~~ ~~~~~~~~~~ ~~~ ~~~ ~~~~~~~ ~~~~~~~~~~~~, ~~~~ ~~~~~~~~~~ ~~~~~ ~~~~~ ~~’~~~~~~~~~~ ~~~~ ~~’~~~~ ~~~~ ~~~~~. ~~~ n’est pas impossible ~~~~ ~~~ ~~~~~~~ ~~~~~~ ~~~~ ~~~~ ~~~~~~~ ~~~~~~~ ~~~ ~~~~~~~~~~ ~~’~~~~~~~~~~~~~~~~~, ~~~~ ~~~~~ ~~~~ ~~~~~~~~~~~ ~~~~~~~~, ~~~ ~~~~~ ~~’~~~~~~, ~~’~~~~~~~~~ ~~~~ ~~~~~~~~~~~ ~~~ ~~~~~~~~~ ~~~ ~~~~~~ ~~~~~~~~~~, objet de leur ~~~~~ ~~’~~~ ~~~~~~~~ ~~~~~~~~~~~~~~ (~~~ ~~~~~~~~~~~) ~~~~~~. ~~~ ~~~ ~~~~~~~~~ ~~~ ~~~~~~~~~ ~~’~~ ~~~~~~~ ~~~~, ~~~~~ ~~’~~ ~~~~~~~~ ~~~~~~~, ~~’~~~~ ~~ ~~~~~~~~ : ~~~~ ~~~~~~ ~~~ ~~ ~~~~~~~~~ des événements d’une ~~~~~~~~ ~~~~~~~~~~~~~. ~~~ ~~~~~ ~~~~~ ~~~ ~~~~~~~~ ~~~ ~~~~~~~~~~~~~ ~~~ ~~~ ~~~~~~~~~~~ ~~~ ~~~~~~~~~ (~~~ ~~~~~~~~) : ~~~ ~~~~~, ~~~~ ~~~~~~ ~~~ ~~~~~~ ~~~~~~~~~, ~~~~ ~~~~~~ ~~~~~~ ~~~~~~~~~~~~~~~~, plus exclusivement telle. ~~~~~ ~~~ ~~~~~~~ ~~~~~~~~~~ ~~~~~~~~~ ~~ ~~~~~~~ ~~~ ~~~~~~~~~ ~~~~~ ~~~~, ~~~~ ~~~ ~~~~~~ ~~~ ~~~~~~ ; ~~~~~ ~~’~~~~~~~~~~~ ~~~~~ ~~~~ enlever, ~~~~~ ~~~ ~~~~~~~~~~ ~~~~~~~~ ~~~ ~~~~~, le compléter. C’est, ~~~~~ ~~~ ~~~~~, ~~ ~~~~~ ~~~~ ~~~ ~~~~~~~~~~, ~~~~~ ~~~~~~~~~ ~~~~~~~ (~~~~~ ~~~~~ ~~~~).\nvoir l’entrée du dimanche 6 décembre 2015 et son image dans Le Jour ni l’Heure


KDSK, Centre de Ressources Culturelles CeltiquesDokumente : An Afer Sezneg. 2.\nAn Afer Sezneg. 2.\nAutoren : BOISSET Yves (Azasaet gant) ; SCORFF Alain (Azasaet gant) ; AR MERO Corinne (Troet gant) ; SCAVENNEC Laurent (Dindan Renerezh)\nSignatur : F.AFE(DIZ) - Dok-N° : 7040\nPreis : 14,5 euro\nSchlüsselwörter : Istor Breizh / Istor Frañs / 20vet kantved / Torfed / Drouklazh / Enklask polis / QUEMENER Pierre / SEZNEC Guillaume / Galeoù / Kudenn torfedus


blevenn - Wikeriadur\n1.3.1 Gerioù heñvelster\nBlevenn gwelet gant ur mikroskop.\nSavet diwar ar strollder blev hag an dibenn-ger -enn.\nblevenn /ˈblɛːvɛn/ unanderenn benel (strollder : blev)\nUnanderenn ar strollder blev\nMelegan, mentet kaer, daoulagad dilufr dezhañ, ur varodenn rouez war gorre e vuzell, ha, war e elgez, ur vlevenn pe ziv, Yun a oa diskiant ha lent. — (Jakez Riou, Geotenn ar Werc'hez ha danevelloù all, Al Liamm, 1957, p. 31.)\nN'eus ket ur vlevenn war e benn. — (Jules Gros, Le trésor du breton parlé Deuxième Partie, 1970, p. 51.)\ngalleg : cheveu (fr) , poil (fr)\nblevenn /ˈblɛːvɛn/ benel (liester blevennoù)\nHollad ar blev a zo war groc'hen ur bronneg\nGant palm e zorn e floure blevenn skrivellet ar gazeg c'hell. — (Jakez Riou, Geotenn ar Werc'hez ha danevelloù all, Al Liamm, 1957, p. 49.)\nUr c'hazh, roudennet e vlevenn, a oa en e sav war e bavioù a-dreñv e korn Privet Drive, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 6.)\nporpant (ur bronneg)\nbezañ kamm e vlevenn : bezañ war e du fall\nna vezañ ur vlevenn sot war unan bennak : na vezañ tamm sot ebet\nesperanteg : hararo (eo)\ngalleg : pelage (fr) , robe (fr) (d'un animal)\nido : pilaro (io)\nsámi an Norzh : guolga (*)\nsaozneg : coat (en)\nspagnoleg : pelo (es)\nAdtapet diwar « https://br.wiktionary.org/w/index.php?title=blevenn&oldid=310723 »\nKemmoù diwezhañ degaset d'ar bajenn-mañ d'an 6 C'hwe 2021, da 20:38.


Hentenn ar 5S a zo un teknik merañ japanat a glask da wellaat en doare reoliek an oberoù graet en embregerezhioù. Amprouet e oa bet er reizhiad produiñ Toyota.\nSeiri (整理, Diframmañ an didalvoud?) : skarzhañ pep tra n'emañ ket en e blas en dachenn labour\nSeiton (整頓, Lec'hiañ?) : Lec'hiañ an dafaroù ;\nSeiso (清掃, Kempenn?) : Kempenn - Lakaat da skediñ ;\nSeiketsu (清潔, Skouer?) : Skoueriekaat ar reolennoù ;\nShitsuke (躾, Heuliañ?) : Heuliañ ha mont war-raok.\nTra oc'hpenn: Gallout 'ra an hentad-mañ be'añ troet e brezhoneg gant ar ger DiHeSKeL a dalv:\nDiframmañ an didalvoud\nHeuliañ ha mont war-raok\nSkoueriekaat ar reolennoù\nKempenn - Lakaat da skediñ\nLec'hiañ an dafaroù\n2 Penaos 'vez graet\n2.1 Seiri (Diframmañ)\n2.2 Seiton (Lec'hiañ)\n2.3 Seiso (Lakaat da skediñ)\n2.4 Seiketsu (Skoueriekaat)\n2.5 Shitsuke (Heuliañ)\nDa bep poent "S" e bal :\nSkañvaat an dachenn labour ha skarzhañ pep tra didalvoud ;\nUrzhiañ an dachenn labour en un doare efedus ;\nGwellaat stad naetiri al lec'hioù ;\nDiwall diouzh donedigezh al loustoni hag an dizurzh ;\nKalonekaat ar strivoù davet an tu-mañ: peurreizhet emren.\nOc'hpenn da se e lak ar reizhiad a-bezh da :\nWellaat an doareoù labour ha startijenn an dud labour (plijusoc'h eo labourat en ul lec'h naetet ha renket mat) ;\nZigreskiñ an dispignoù amzer hag energiezh ;\nZigreskiñ ar riskloù gwallzarvoudoù ha yec'hedel\nWellaat berzhded ar produiñ ;\nWellaat merañ ar produiñ.\nPenaos 'vez graet[kemmañ | kemmañ ar vammenn]\nSeiri (Diframmañ)[kemmañ | kemmañ ar vammenn]\nEr stad-mañ e vez rediet da ziframmañ pep tra n'emañ ket en e blas en dachenn labour. Un nebeut reolennoù a gas da gemer an divizoù a-zoare :\nSkarzhet 'vez pep tra ne servij ket mui abaoue ur bloaz (pe adaozet ma vo ezhomm) ;\nEus pezh a chom 'vez lakaet a-gostez pep tra a servij nebeutoc'h evit ur wech dre viz (da skouer, e departamant an dielloù, pe er mirlec'h);\nEus pezh a chom 'vez lakaet nepell pep tra a servij nebeutoc'h evit ur wech dre sizhun ('barzh un armel burev, el lec'h renkañ er post labour en uzin da skouer) ;\nEus pezh a chom 'vez lakaet er post labour pep tra a servij nebeutoc'h evit ur wech dre zevezh ;\nEus pezh a chom 'vez lakaet eeun e-doug an daouarn er post labour pep tra a servij nebeutoc'h evit ur wech dre eurvezh ;\nHa lakaet 'vez eeun pep tra a servij da nebeutañ ur wech dre eurvezh war al labourer.\nSeiton (Lec'hiañ)[kemmañ | kemmañ ar vammenn]\nEr stad-mañ 'vez renket ar biñvioù hag an dafaroù disheñvel gouestlet d'al labour. Gallout 'reer implijout hentennoù merañ gwelus evit hec'h aesaat, mes alies 'vez dalc'het Seiton evel: "Ul lec'h hepken evit un dra hepken, hag un dra hepken evit ul lec'h hepkenn" .\nKlasket 'vez aozañ an dachenn labour en doare ma vo chomet hep koll amzer hag energiezh.\nReolennoù Seiton :\nRenkañ ar post labour en doare skiantek (nepell, danvezioù ponner aes da gemer pe staliet war ur skor bennak,...) ;\nTermenañ reolennoù ar renkañ ;\nLakaat lec'hiadur an dafaroù da ve'añ splann;\nLakaat an dafaroù ag a implij stank nepell diouzh al labourer ;\nRummañ an dafaroù dre urzh implij ;\nSkoueriekaat ar postoù labour ;\nAesaat an hentenn "Kentañ 'barzh, Kentañ 'maez" ("FIFO").\nSeiso (Lakaat da skediñ)[kemmañ | kemmañ ar vammenn]\nKalz aesoc'h eo naetaat an dachenn labour ur wech ma vo diac'hubet (Seiri) ha renket (Seiton). Chom hep doujañ an naetiri a c'hell lakaat war wel difiñv ar mekanikoù pe direizhderioù\nUn nebeut a reolennoù evit Seiso :\ndilouzañ, ensellet, diguzhat an direizhderioù ;\nAdlakaat er stad dereat da seul taol ;\nAesaat an naetaat hag an ensellet ;\nDiframmañ an direizhder er vammenn.\nSeiketsu (Skoueriekaat)[kemmañ | kemmañ ar vammenn]\nAr stad-mañ a lak da zerc'hel en e soñj 'vez rediet an urzh hag an naetiri da ve'añ dalc'het bemdez.\nShitsuke (Heuliañ)[kemmañ | kemmañ ar vammenn]\nAmañ 'vo kavet ar gwiriañ en doare strizh eus lakaat ar "5S" pe DiHeSKeL e pleustr. Kefluskerioù ar stad-mañ 'vez gwiriañ fiziadus ar pevar "S" pe boent kentañ hag harpañ digant al labourerien dapet e-barzh.\nFichier:5S Tools drawer.jpg\nTiretenn biñvioù renket dre an hentenn "5S" pe DiHeSKeL\nFichier:5S Coordination place.jpg\nLec'h evit an ehanoù hag ar c'henurzhiañ e-barzh un embregerezh aozet dre ar 5S pe DiHeSKeL\nFichier:5S Cleaning Point.jpg\nKorn naetaat 'barzh un uzin aozet dre ar 5S pe DiHeSKeL\nMuzuliet 'vez an disoc'h kerkoulz e kenderc'husted ha plijadur an dud labour da geñver ar strivoù zo bet graet evit aesaat an doareoù labour.\nMerañ ar perzh\nHentennoù bennak 'vez implijet evit lakaat ar 5S pe DiHeSKeL e pleustr:\nQQOQCCP pe 5W e saozneg\nRoue de Deming pe POR\nAdtapet diwar « https://br.wikipedia.org/w/index.php?title=5S&oldid=1882618 »\nKemmoù diwezhañ degaset d'ar bajenn-mañ d'an 4 Eos 2020, da 07:03.


Roen-Uhel - Wikipedia\nBrigitte Klinkert (tu-dehoù diseurt)\n767 086 ann. (2019)\n7° 15′ Reter / 47.75, 7.25\nAn Roen-Uhel pe Roen-Uhelañ  (elzaseg: ‘s Iwerlànd , d.l.e. "ar Vro-Uhel", pe Owerelsàss ; Oberelsass en alamaneg; galleg hag ent-ofisiel: Haut-Rhin), a zo unan eus an daou zepartamant gall a zo bet savet diwar Bro-Elzas. Kolmar eo ar pennlec'h.\nArondisamantoù ar Roen-Uhel[kemmañ | kemmañ ar vammenn]\nPevar arondisamant zo.\n↑ Al Liamm niv.242-243, 1987, p.223: «departamant ar Roen-Uhelañ»; hag ivez «Elzas-Uhel» p.221.\nAdtapet diwar « https://br.wikipedia.org/w/index.php?title=Roen-Uhel&oldid=1864156 »\nKemmoù diwezhañ degaset d'ar bajenn-mañ d'an 26 Gen 2020, da 12:33.


Abati Sant-Gwenole Landevenneg - Wikipedia\nDismantroù an abati kozh\nDiazezet eo bet abati Landevenneg er VIvet kantved gant sant Gwenole e Breizh, war lez aber ar stêr Aon (Bro-Gerne - Penn-ar-Bed).\nA-raok 818 e heulie menec'h an abati reolenn sant Koulm, a oa reolennoù ar gristeniezh keltiek, hervez un eskob iwerzhonat. Er bloavezh-se e c'houlennas impalaer ar c'hornôg, Loeiz an Deol, ma vije degemeret reolenn sant Benead. Orin anv an abati, Lantowinnoc en henvrezhoneg, a dlefe bezañ deuet eus an henvrezhoneg lann "lec'h nevet" hag eus an anv-den "Win-Walloe".\nGant Sant Gwenael e voe renet an abati war-lerc'h Sant Gwenole.\nLavaret e vez emañ bez ar roue Gradlon en abati kozh, met ur vojenn eo hep mar ; e gwirionez e tle bezañ krentoc'h bez un abad Gradlon bennak en dije bevet eno en Xvet kantved.\nBrudet e oa bet an abati evit heberzhded e scriptorium ma veze adskrivet dornskridoù relijiel.\nFreuzet hag entanet e voe an abati evit ar wech kentañ e 913 gant un strollad Vikinged, ha ret e voe d'ar venec'h tec'hel kuit gant ar relegoù da abati Montreuil-sur-Mer e norzh Bro C'hall.\nDilezet eo bet an abati a-c'houde an Dispac'h Gall.\nUn abati nevez a voe savet e-kichen an hini kozh diwar 1953, krouet gant Dom Louis Felix Colliot, goude Bleun-Brug ar Sent, un emvod eus ar Bleun Brug, e Kastell-Paol, da 4, 5 ha 6 a viz Eost 1950.\n↑ (fr) Glad\n↑ (fr) Abbé Poisson, Histoire de Bretagne, Coop Breizh, 2000, (ISBN 978-2-84346-091-3).\nLec'hienn an abati (fr)\nAdtapet diwar « https://br.wikipedia.org/w/index.php?title=Abati_Sant-Gwenole_Landevenneg&oldid=1976289 »


Musique Bretonne | Eben\nSonerezh breizh da zañsal\nKerdin ha mouezhioù a gan hag a ziskan istorioù an amzer a-vremañ. Setu Eben !\nMarine, Sterenn, Enora, teir ganerez kan-ha-diskan, stummet gant Louise Ebrel, a azas kanaouennoù hengounel pe a skriv reoù nevez da lakaat da glevet sav-poentoù a-vremañ, ambrouget gant tri soner a skiant. Ar c'hwec'h anezho o deus graet anaoudegezh da geñver ar grouidigezh New Leurenn (Leurenn Nevez) gant Emvod Meur ar Gelted e 2018.\nPladenn gentañ : Miz Du 2019\nEmbann ofisiel pladenn gentañ EBEN an 23 a viz Du 2019 e-pad ar festival YAOUANK e Roazhon. Ar bladenn a zo er stalioù, ha gall a rit prenañ ar bladenn en linen ivez amañ.\nMarine LAVIGNE: Kan hag aozerez\nSterenn LE GUILLOU: Kan\nEnora JEGOU: Kan\nJonathan DOUR: Violoñs alto ha gaolviolin\nJulien STEVENIN: Gourrebed\nAntoine LAHAY: Gitar daouzek kordenn ha gitar tredan\nAlioù arzel, management, den dave Emvod Meur ar Gelted\nEnrollañ ha sonaozañ: Antonin VOLSON\nGraferezh: TNV design\nEben a zeu eus a bell-vro, degas a ra ur sell nevez war hor sevenadur hag hon endro. He sell a zo hor melezour, e-tal dezhañ en em rentomp kont eus hor perzhioù heverk ha boutin, eus hor disheñvelder hag hon heñvelder. Ganti e tizoloomp hor ribinoù deomp-ni hag an hentoù treuz a dapomp holl. Eben a sav goulennoù ouzh hon identelezh, pinvidikaat a ra anezhi, reiñ a ra un tamm Diouti hag a zeu da vezañ ur perzh Diouzhomp.\nEben a zo stumm benel Egile. An "eil jener", an hini a glever hec'h istor kontet gant mouezhioù paotred, evel Keben ha Dahud, maouezed galloudus bet lakaet da berc'hourezed pe sorserezed. Er bladenn-se hon eus bet c'hoant reiñ da glevet ar Re All : ar maouezed, an divroidi, ar minorelezhioù, ar pobloù kentañ hag an Douar zoken, ar boudoù mut-mañ a glever ral a wech, en ur yezh a glever ken nebeut all.\nEBEN - ISTOR\n3de krouidigezh "New Leurenn" er FIL\nEmvod Meur ar Gelted en deus ijinet ur serienn nevez a grouidigezhioù e 2016 : « New Leurenn » (Leurenn Nevez). Ur baeronelezh etre arzourien yaouank a Vreizh hag ur soner anavezet e bed ar sonerezh hengounel eo. Krouet eo bet evit ma vefe posupl d'ar rummad arzourien nevez kaout un doare all da zeskiñ ha da vont war-raok er bed-se.\nEvit an trede krouidigezh e 2018 e oa bet fiziet ar renereh arzel d'ar soner violoñs Jonathan DOUR (Denez, Dour/Le Pottier Quartet, Nolwenn Korbell, Liamm, Aodan, Karma...) a ambroug an trio kanerezed yaouank An Teir (Sterenn LE GUILLOU, Enora JEGOU ha Marine LAVIGNE).\nAn teir flac'h yaouank o deus graet anaoudegezh 10 vloaz 'zo e-kerz ur stal kan-ha-diskan kaset gant Louise Ebrel ha Fanny Chauffin e Skolaj Diwan Kemper. N'o deus ket paouezet da ganañ asambles abaoe !\nN'eus ket keit 'zo he deus kroget Marine LAVIGNE da skrivañ he zestennoù war sujedoù a-vremañ, pe da adskrivañ testennoù hengounel evit lakaat anezho da zougen talvoudoù nevesoc'h. Etre traoù all he deus skrivet kanaouenn ar Redadeg 2018 « Betek an Trec'h ».\nA-benn klotaat ar strollad e oa bet pedet daou soner brudet mat gant Jonathan DOUR: Antoine LAHAY ouzh ar gitar daouzek kordenn hag ouzh ar gitar tredan (Nirmaan, Denez, Karma, Dièse 3...) ha Julien STEVENIN ouzh ar gourrebed (Startijenn, Ronan Le Bars, Istan Trio...) Ar 6 soner o deus krouet asambles, diwar o levezonioù dezho, ur rol dibar a sonerezh da zañsal.\nJonathan a zo ivez stourmer evit ar brezhoneg, ha gant plijadur e labour a-benn lakaat war-wel an teir ganerez a ra gant ar yezh war al leurenn hag en o buhez pemdez.\n2019 : Ar grouidigezh a zeu da vezañ ur strollad !\nDa heul berzh an abadenn gentañ d'an 10 a viz Eost 2018 e oa bet divizet gant ar sonerien hag Emvod Meur ar Gelted kenderc'hel gant ar strollad. Setu ganet EBEN !\n06 86 16 55 36


Keleier 13 a viz mae |Bugaled Breizh : echu ar stourm, Kan ha Diskan e New-York, Quotaioù embroidi, Sizhun ar Morbihan\nMercredi 13 mai 2015 à 15:30 -\nEchu eo ar stourm evit Robert Bouguéon. Divizet n'oa lez varn galv Roazhon e oa poent echuiñ gant an enklask :un "non-lieu" a oa bet embannet. Komzet hon oa ivez diwar-benn rak-divizoù Komision Europa diwar-benn an embroidi, quotaioù a vo vit pep bro. Lakaet hon eus ar gaoz war ur strollad bretoned a vo war leurennoù New-York ha war sizhunvezh ar Morbihan.\nBugaled Breizh : "Non-lieu", poent paouez ar stourm\nEchu eo afer justis ar Bugaled Breizh evit ul lodenn eus familhoù ar vartoloded lazhet. Kardarnaet e oa bet d'ar merc'her 13 a viz mae un "non lieu" e lez-varn-galv Roazhon. Pemp pesketaer oa aet da goll e-barzh peñse bag jaluter Loktudi, maez da aodchoù Breizh Veur, 11 vloaz zo dija. Sonjal a ra c'hoazh da familhioù ar re beuzet e oa bet kaset d'ar strad ar vag pesketa gant ul lestr spluj. Padal, skuizh ha disrannet int hirv goude keit-se a enklaskoù hag a dabutoù. Displegadennoù Jañ-Luk Bergot :\n7e15 bugaled paper\nRobert Bougueon a oa e penn komite pesketa ar Gelveneg pa oa c'hoarvezet ar gwallzarvoud. Aet eo skuizh gant afer ar Bugaled Breizh. E alvokad, hag hini ul lodenn eus ar familhoù, Kristiañ Bergot a zispleg penaos int skuizh marv gant un afer justis ken hir :\n"Emichañs e n'o un den bennak ar kouraj da lavar ar wirionez un dervezh bennak"Robert Bougueon, prezidant kozh komite pesketa ar Gelveneg\n19e00 bugaled (bob)\nAdkavit ur pennad klok gant Robert Bougueon amañ : "Bugaled Breizh : Robert Bougueon a gont deomp 11 bloavezh stourm"\nEmbroidi : quotaioù evit pep bro Europa\nPoent degemer gwelloc'h an embroidi e unvaniezh Europa. Kinnigoù a vo graet Diryaou gant komision unvaniezh europa evit degemer anezho e Broioù Europa. Unan pouezus a zo dija bet embannet : ur sistem quota a vefe etre broioù europa, da laret eo e vefe rannet an embroidi etre broioù Europa ha ne vefe ket mui d'ar re war aodoù ar Mor Kreizdouarel d'hen ober o unan. Hag un dra vat eo evit Malori Créac'h, sekretourez lig gwirioù mab den evit Bro Brest :\n"Normal eo degemer an dud-se. Brezel a zo ha broioù Europa a zo pinvidik"Malori Créac'h, lig gwirioù mab den\nBreizh - Garifuna - Breizh Amerika Collectif\nKan-ha-Diskan war leurennoù New-York\nD'ar Yaou 14 a viz mae noz e vo klevet Kan-ha-Diskan e New-York. Kanañ a raio Armel an Hejer hag Alain Le Clere gant ur strollad tud eus ar minorelezh Garifuna. Ar Garifuna a zo tud a-orin eus ar Karaib. Ur c'honsert a vo e New-York, un EP a vo enrollet ivez e fin ar sizhun-mañ ha goude-se e z'aio ar strollad-se Breizh Amerika Colletif war hentchoù Amerika. Ur sapre avantur kontet deomp gant Tudi Crequer :\n"Daou dra-zo. Eskemm muzik gant sonerien ar bobl Garifuna ha kas war-raok ar brezhoneg"Armel an Hejer\nBreizh Amerika Collectif PAKET OK\nEvit gouzout hirroc'h war an untrudu-mañ e c'hellit mont war lec'hienn internet Breizh Amerika : "Breizh on the Road"\nSihunvezh ar Morbihan : Liammoù etre Bro Groasia ha Breizh\nE kreizik-kreiz gouel mor Gwened emaomp bremañ. Mordead o deus graet bigi kozh an deg vro pedet 'barz ar pleg mor. Ur mor a dud a oa evit an arvest-mañ. D'ar Yaou 14 e vezo gouestlet an devezh da Bro Groasia. Ar vro-se a zo lidet war an ton bras ar bloaz-mañ. Anna, plac'h Kroasia, a ra war dro ur stand war dachenn ar gouel. Dont a ra eus enez Pachmann, e rannvro kêr Zadar. Laouen bras eo da zizoleiñ Breizh :\n"Dammheñvel eo ma bro gant Breizh lec'h ma z'eus kalz a inizi bihan"Anna, plac'h bro Groasia\n19e00 gouel mor gwened kroasianez


Ur mirdi LGBT digoret e Londrez\nE brezhoneg, Insolite\nHa fañfurluoù pe perukennoù roz a zo er mirdi « Queer Britain » digoret ar sizhun dremenet e Londrez ?\nAr mirdi LGBT kentañ eus ar bed eo ar c’hQueer Britain-se. Digoret d’ar yaou 04 a viz mae emañ staliet en ur savadur e brikennoù ruz eus an XIXvet kantved. A-drugarez da vekenazed brevez eo bet lañset. Piv ? Sorros ?\nHa gallout a ra ar weladennerien deskiñ traoù diwar-benn « istor an heñvelrevidi ». E 1977, da skouer, e nac’has ar Strollad Travaillist ez afe Maureen Colquhoun war ar renk en e anv rak ul lesbianez e oa. Cheñch a reas ali ar strollad da c’houde betek dont da vezañ ar strollad woke eus an tu-pellañ a anavezomp hiziv.\nE tu-all d’ar rubikon, an Tories eo ar strollad kentañ hag en deus ur c’hannad « treuz » dindan e anv : Jamie Wallis, ur c’hannad eus Bro-gKembre.\nKlaoustre e vo seurt « mirdi » diouzh ar c’hiz e Bro-Frañs un deiz bennak…\nCrédit photo : lec’hienn Queer Britain\nTags : brezhoneg, heñvelrevidi, lgbt, Londrez, Queer Britain


Evgeny Berzin - Wikipedia\nE. Berzin e Pariz-Teurgn 1997 gant ar roched Batik\nEvgeny Berzin, ganet d'ar 6 a viz Even 1970 e Vyborg (Rusia), oa ur marc'hhouarner a vicher hag en deus gounezet Liege-Bastogne-Liege ha Tro Italia e 1994.\nGoude bezañ stummet en URSS en deus gounezet Tro Breizh e 1992 ha marc'hhouarner a vicher en deus bet e 1993. Ar maout zo aet gantañ ar bloaz kentañ e miz Ebrel gant Liege-Bastogne-Liege hag e miz Mae gant Tro Italia. Pantani, Rominger ha dreist-holl Indurain en deus trec'het war hentoù italianed. Señset a oa Berzin mestroniañ ar bloavezhioù 1990 goude-se.\nEn eil plas en deus echuet Tro Italia e 1995 met dilezet en deus Tro Bro-C'hall e-pad un tennad menezek. E Dro Bro-C'hall wellañ en deus graet e 1996 pa en deus gwisket ar roched melen daou devezh en Alpoù hag en deus gounezet un tennad padventet gantañ. E roched melen en deus kollet enep Bjarne Riis. Eil a oa c'hoazh goude an Alpoù met diaes eo bet e Bireneoù. Ugentvet a oa Berzin e Pariz.\nWar washaat oa Berzin goude-se: dilezet en deus e-pad Tro Frañs 1997; c'hwitet en deus rekord an eur... E skipailhoù nevez n'o deus ket deuet a-benn da adlañsañ anezhañ hag a-raok Tro Italia 2000 en deus bet tapet evit drammaj. Evgeny Berzin a harz ar marc'hhouarn gant ar gudenn-se. Suspisionet oa bet ar Rusian dija e 1994 pa rede evit skipailh arvarus Gewiss.\n1998. La Française des jeux\n1999. Amica Chips-Costa de Almeria\n1999. Mobilvetta Design-Rossin\n2000. Mobilvetta Design-Formaggi Trentini\nAdtapet diwar « https://br.wikipedia.org/w/index.php?title=Evgeny_Berzin&oldid=1487598 »\nKemmoù diwezhañ degaset d'ar bajenn-mañ d'an 5 Ebr 2013, da 06:48.


Journal de Renaud Camus, vendredi 11 octobre 2013\ncréée le samedi 12 octobre 2013, 19 h 58\nmodifiée le samedi 12 octobre 2013, 23 h 25Vendredi 11 octobre 2013, minuit. Parmi les instincts humains que je n’ai pas, l’un des plus notables est certainement celui de ~~~ ~~~~~~~. ~~~ ~~’~~~~ ~~~~~~ ~~~~~~~~~, ~~~~~~~~ ~~~ ~~~~~~~~~~~~~~~~~ ~~~~ l’ennui.\nPensant ~~~~ ~~~~~ ~~~ ferait du bien ~~’~~~ ~~~~~~~~ ~~~ ~~~~~~~ ~~~~~ ~~~~~~ ~~~~~~~~, ~~~~~~ ~~~~~~-~~~~~ — seul, ~~~~~~~ ~~~~~~ ~~~ ~~~~~~~~ ~~~ ~~~ ~~~~~~~ ~~~~~~ ~~~~~~ ~~~~~~~~~ ~~ ~~~~~~ ~~ ~~~~~~~ ~~~ ~~~ cuisine à la ~~~~~~ ~~~~ ~~~~~~~~, ~~~ ~~~~~~~~ ~~~~~~ : ~~~~ ~~~~~~~ ~~~~~~~~~~~~~ ~~~ ~~~ ~~~~~~~~ ~~~~~ ~~~ ~~~~~ ~~~ ~~~~~ ~~~~ ~~~~~~ ~~~~~~~~ ~~’~~~~ ~~~~~ ~~~~~ ~~~~ ~~~’~~~ ~~~~~~~~~~~ ~~~~~~~~ (il faut le ~~~~~~~ ~~~~~ ~~~ sortir).\nEn ~~~~~~~~~~~ ~~~~~ ~~~ ~~~~~~~~ ~~’~~~ ~~~, ~~~~~ ~~~ ~~~~~~ ~~~ ~~~~~~~, ~~~~~ ~~~ ~~~~, ~~~~~~ ~~~~ ~~~~~~~~ ~~~ ~~~~~~~~~~~ : ~~~ ~~~~~, ~~~ ~~~~~ et deux daguets — ~~~ ~~~~~~~~~~~~ ~~’~~ ~~’~~~~~~~~~ ~~~~~~~~ ~~~~ ~~~ ~~~~~~~~ ~~~~ ~~~~~~ ~~~~~~~~ solitaires ; ~~~~~ ~~~~~~-~~~ ~~~~~~ ~~~~~~~ ~~~~ ~~~~~. ~~’~~~ ~~~ ~~~~~~~~~ ~~~~~~~~~~ ~~~~~ ~~~~~~~~~ ~~~~~~~~~, ~~~~ j’étais dissimulé par ~~~ ~~~~~~~ ~~’~~~~~~~ ~~~ ~~~ ~~~~~~~~~ ~~~~~ ~~~ ~~~~~~~ ~~~~~~, ~~~-~~~~~~~~ ~~’~~~~. ~~~~~~ ~~~~~~~~~ ~~~~~~~~ ! ~~’~~~~~ ~~~’~~~ ~~~~~~~ ~~~~~~~~~~ ~~~ ~~~~~~ ~~~~ ~~~~ ~~~ ~~~ ~~~~ ~~~~~ pour le plaisir ~~’~~~~ ~~~~~~~~~~~~~. ~~~ ~~’~~~ ~~~~~~~ ~~~~~~~ ~~~~ ~~~~~~~~~~ ~~~~~~~, ~~~~ ~~~~~~~~, ~~~ ~~~~~~~~~~~~~ ~~~~ ~~~~~~ (~~~~~ ~~~~~~ ~~~ ~~~~~ ~~~~~~~~~~ ~~~~~~~~~~~...), ~~~~ ~~~~~~~~ ~~~~~~~~~, ~~~~ ~~~~~~~~~~, ~~~~ lions. Bien entendu ~~~ ~~~~~~~~~~ ~~~~~~~~~~~~~ ~~~’~~~ ~~~~~~~ ~~~~~ ~~~ ~~~~~~~~, ~~~~~ ~~~~~~~ ~~~ ~~~~ ~~~ ~~~~~ ~~~~~~~~~~ ~~~~ ~~~~~~~~~~, ~~~~~ ~~~~~~~~~ ~~~~ ~~~~~~~~~ ~~~ ~~~~~ ~~~~~ ~~~~~~~~ ~~~~ ~~~~~~~~~~~~ de gibier en ~~~~~~~~~. ~~~~~ ~~~~ ~~’~~~ ~~~~~~~ pour ~~~ plaisir (~~~ ~~~~~~ ~~~~~ ~~~~ ~~~~~~~ ~~’~~~ ~~~ ~~~~~~~~ ~~~~ ~~~ ~~~ ~~~~~ ~~~~ ~~~ ~~~~~~~~~~~~), ~~~~~ ~~’~~~~ ~~~~~~~~~~~ ~~~~~~~~~~~~~. Quoi, trouver une ~~~~~~~~~~~~~ ~~~~~~~~~~~, primaire, ~~~~~~~~~~~~~ ~~~ ~~’~~~~~~~~ ~~~ ~~~ ~~~~~~ ~~’~~~~~~~~~ ~~~ ~~~~~, ~~ ~~~~~ ~~~~ ~~~~~~ ~~~ ~~~~~~~~~~ ~~ ~~’~~~~, ~~~ ~~~~ ~~~~~~~~~ ~~ ~~’~~~~~~, ~~~ ~~~~~~~~, si enrichissantes pour ~~~ ~~~~~~~ ~~~ ~~~ ~~~~~~~~~ ? ~~~~~ ~~~ ~~~ ~~~~~ ~~~~~~~ ~~~~~~~~~~~ ~~~~ ~~~~~~ pareille.\nJe ~~’~~~~~~~ ~~~~ ~~~~ ~~~ ~~~ ~~~~~~ ~~~~~ ~~~~~~~~~ ~~~~ ~~~ ~~~ ~~~ ~~~~~, ce n’est pas ~~~ ~~~~~ ~~~ ~~~~~ ~~~’~~~ ~~’~~~~~ (~~~ ~~’~~~~~~~~~~~). ~~~ ~~~~~~~~ ~~~~ ~~’~~~ ~~~ ~~~~~~~~~~~ ~~’~~~~~~~~ ~~~~ ~~~~~ ~~~~~~~~~~ ~~~ ~~~~ ~~~~~ ~~~~~~~~ (~~~~~ ~~~~ ~~~ ~~~~~~ ~~~ la voisine, non, ~~~~, ~~~~, ~~~~ !). ~~~~-~~~~~ ~~’~~~ ~~~~~~~~~ ~~’~~~~~~ ~~~~~~~~~~ ~~~~~~~~~~ ~~~ ~~~~~~~~, ~~~~~ ~~~~ ~~~~~~~~~ ~~~ ~~~~~~ ~~~~~~~ ~~~~~, ~~~~~~ ~~~~ ~~~ ~~~ ~~~~~~~~ ~~~~~ ~~~~~~~~~~ ~~~~~ ~~~~~~~, leurs saletés ni ~~~~~~~~ ~~~~~ ~~~~~~. ~~’~~~~ ~~~ ~~~~~~~~ ~~~~ ~~ ~~~ ~~~~~~~ ~~~~~~~~~~~~, ~~~~ ~~~ ~~~ ~~’~~~~~~~~~ ~~~~. ~~~ ~~~~~ ~~~~~~~~~ ~~~’~~~ ~~~~~ ~~~~~ ~~~~~~ ~~~~~ ~~~~ ~~~~~ ~~~ siècles s’y soient ~~~~~~~~ ~~~~~ ~~~~~~~~ ~~~ ~~~~~ ~~~~ ~~~~ ~~~~~, ~~’~~~ ~~~~~~ ~~’~~~~~~, ~~’~~~ ~~~~~~ ~~~~ ~~~~~~ ~~~ ~~~~~ ~~~~~, ~~’~~~~~~ ~~~~~ ~~~~~~~~ (~~~ encore…).\nÉvidemment, ~~~~~~~~ ~~~~~~~ ~~~~~~~ ~~~ mon existence et ~~~~~~~~~~, ~~’~~~ ~~~~~~~~~ ~~~~~~~~~~~~~~ ~~~ ~~~~~ ~~~~~~~~~~~~~~~, ~~~ ~~~~ ~~~~~, ~~~ drague, ~~~~ ~~’~~~~~~~ ~~~~~~~~~~~ ~~ ~~~~ ~~~~~~ ~~~ ~~~~~~~. ~~~~~ ~~~ ~~~~~~ ~~~~ ~~~~~-~~~ ~~~~ ~~~~~, et en tout ~~~~ ~~~~ ~~~~~~~~~ ~~~ ~~~~~ ~~ ~~~~~ ~~~~~ ~~~~~ ~~~ ~~~~ ~~~~~~ ~~~ ~~~~. ~~~ ~~’~~~ ~~~~~~~ ~~~~~~~~~~ ~~~~ ~~~~~~~ ~~~ ~~~~ ~~~~~~ ~~~~~~ ~~~~ proies, ~~’~~~~~ m’eût répugné profondément ; ~~~ ~~’~~~~~~~~~ ~~~ ~~~~~~~~~, ~~~~~ ~~~~~~~~~~~ ~~~~~~~~~~~, ~~~~~~~~~~~~~, ~~’~~~~~~~ ~~~~ ~~ ~~~~~ ~~~ ~~~’~~~ ~~~~~~~~~, ~~~~~ ~~~ ~~~~~~~~~~.\nvoir l’entrée du vendredi 11 octobre 2013 et ses 2 images dans Le Jour ni l’Heure


Tabouioù envel - Wikipedia\nSinaeg eeunaet: 避讳\nSinaeg hengounel: 避諱\nAn tabou envel ar veurdez (聖人諱) a oa un tabou lakaet war implij anvioù an dud doujet. Da skouer eo bet tabou ober gant anv Konfusius e-pad an dierniezh Jin.\nEl lizheroù hag en teulioù diplomatel eskemmet etre klannoù e veze doujet mat da dabouioù envel pep klann.\nChom hep lakaat ur varrenn war un arouezenn, dreist-holl ar varrenn ziwezhañ.\nDaoust ma ne vez ket heuliet pizh an tabouioù-se ken ez eus kalzik a dud a chom hep reiñ d'o bugale tre an hevelep anv hag unan eus o hendadoù c’hoazh. Setu perak e talc’h Sinaiz a-vremañ da gavout diseven mont d'unan bennak dre e anv hag eo rouez-mat kavout un Sinaad anvet "Jr." pe "an trede".\nAdtapet diwar « https://br.wikipedia.org/w/index.php?title=Tabouioù_envel&oldid=1849773 »


Accueil / Maxime TOUZE (Pajenn 9)\nStatud ar c’horseg : dizemglev dalc’hmat\n12 May 2016\tBro C'hall, Maxime TOUZÉ 0\nDimeurzh e oa bet degemeret dilennidi eus Korsika, Jean-Guy Talamoni ha Gilles Simeoni en o zouez, e ministrerezh an Deskadurezh Vroadel. Kraf an emvod : ar c’horseg hag e statud. Ha ne ‘z a ket war-raok hervez an dilennidi gorsat. Degemeret int bet gant Audrey Azoulay ministrez ar Sevenadur ha ...\nTi ar Vro – L’Ôté digor a-benn ar fin !\n11 May 2016\tAodoù an Arvor, Breizh, Maxime TOUZÉ, Sevenadur 0\nLouis Le Bret, Pierre Lambert, Bruno Joncour, Kaourintine Hulaud hag Alain Cadec. E-pad bloavezhioù ha bloavezhioù e oa bet gortozet, ul lec’h brav ha bras evit degemer Telenn hag ar c’hevredigezhioù breizhek e bro Sant-Brieg. Boulc’het e oa bet ar raktres, gant hor c’hamarad aet d’an Anaon Robert Pedron, e ...\nUKIP e Skos : brezel diabarzh ?\n3 May 2016\tEtrebroadel, Maxime TOUZÉ 0\nDavid Coburn ha Nigel Farage. Strollad Nigel Farage n’eo ket gwall yac’h en tu all da voger Hadrian, e-lec’h m’emañ ar vroadelourien en o c’hreñvañ hag ar bobl gant ur santimant europat solut a-walc’h. Ar strollad a-enep Europa ne ra ket berzh. War washaat ez afe an traoù ? E ...\nAr sevenourez Tamara Erde e Sant-Brieg evit komz eus he film diwar-benn ar brezel Israel-Palestina\n28 April 2016\tAodoù an Arvor, Etrebroadel, Maxime TOUZÉ 0\nAlies mat e vez aozet darvoudoù gant ar gevredigezh France-Palestine-Solidarité e Sant-Brieg. Dec’h da noz e oa bet skignet e sinema Club6 ar film «This is my land», sevenet gant Tamara Erde, ur vaouez eus Israel. Er film-se he doa bet c’hoant diskouez penaos e vez kelennet an istor e-barzh ...\nSerlet : un arload nevez evit deskiñ brezhoneg war ho hezoug !\n14 April 2016\tBreizh, Maxime TOUZÉ 0\nUn arload nevez c’hoazh, ur bazenn ouzhpenn evit ar brezhoneg e bedig bed ar c’hleweled. Ar wech-mañ ez eus bet savet un arload evit deskiñ brezhoneg war an hezougoù. Anvet eo Serlet, diwar anv ar raktres: Support European Regional Languages in Education and Tourism. Ur raktres europat an hini eo. ...\nUr senatourez gourdrouzet da vezañ lazhet evit bezañ diskuliet un disamm tailhoù evit Tsahal\n11 April 2016\tBro C'hall, Maxime TOUZÉ 0\nAn afer-mañ n’he deus ket graet kalz a drouz, ha koulskoude ez eus peadra da vezañ diaezet d’an nebeutañ ganti. Gouzout a reer e c’haller kaout disammoù war an tailhoù pa vez graet donezonoù, betek 66%. Sañset e vez graet disammoù pa vez roet arc’hant evit kevredigezhioù pe obererezhioù sokial ...\nPanama Papers : pa denne Sarkozy Panama diouzh listenn zu ar paradozioù kemedel\n7 April 2016\tEtrebroadel, Maxime TOUZÉ, Politikerezh 0\nNicolas Sarkozy ha Ricardo Martinelli, prezidant Panama, e 2012. Danvez afer ar c’hantved a zo en afer-mañ. N’eo nemet ar penn-kentañ ha n’eo ket aes intent an holl draoù a zo e jeu a-dreñv ken teñval eo bed ar paradozioù kemedel. Graet e vez Panama Papers eus an diskuliadenn gant mediaoù dre ...\nUn anv nevez evit rannvro Nord Pas-de-Calais Picardie\n10 March 2016\tBro C'hall, Maxime TOUZÉ, Politikerezh 0\nKaout rannvroioù nevez droch a zo mat, kavout anvioù droch ar rannvroioù nevez-se a zo gwelloc’h c’hoazh ! Ur votadeg enlinenn a zo bet lañset gant kuzul rannvro nevez Nord Pas-de-Calais Picardie evit choaz ha sed aze an tri anv a zo kinniget : Hauts-de-France, Nord-de-France ha Terre du Nord. ...\nTesteni daou Vreton e Palestina\n5 March 2016\tBreizh, Maxime TOUZÉ 0\nIfig Guillou o prezegenniñ. Dec’h da noz e oa bet aozet ur brezegenn gant Association France Palestine Solidarité e Sant-Brieg. Un tri-ugent a dud bennak a oa deuet da selaou aketus ar pezh o doa bevet Yves Guillou ha Vincent Gibelin. Kemeret o doa perzh en ur gefridi olivez e ...\nLogo Yes Scotland adtapet gant un emsav dizalc’hour kalifornian\n28 February 2016\tEtrebroadel, Maxime TOUZÉ 0\nLañs a zo gant ur c’houlzad e Kalifornia evit kaout an dizalc’hiezh. Stourmerien an emsav keodedel-mañ a zo bet levezonet a-galz gant ar c’houlzad e Skos, eme an aozerien. Betek adtapout al logo en ur eilpennañ al livioù. Diskleriañ a reont ez eus 40% eus ar Galifornianed a-du gant an ...\nPage 9 of 15Premier / Kentañ...«7891011\t»\t...Dernier / Diwezhañ


Kafedi Yezh - "An henvrezhoneg" (lusket gant Yannig LAPORTE)\nPublié le 21/01/20 22:39 -- mis à jour le 21/01/20 22:39\nKafedi Yezh : «An henvrezhoneg» (lusket gant Yannig Laporte)\nD’ar Sadorn 1añ a viz C'hwevrer 2020, 2e30 goude merenn, e tavarn ar Finnegans, 46 straed Aristide Briand, KEMPER\nGoude freuz ha reuz an Impalaeriezh Roman e teuas war wel broadelezhioù nevez. Lod anezho a lezas o anv, ha tra ken. Unan avat a lezas ouzhpenn un anv, met ur yezh ivez : Breizh an hini eo.\nAr Vrezhoned, staliet en Douar-Bras a-c’houde kantvedoù, a oa bet niverus, urzhiet ha kreñv a-walc’h evit diazezañ ur vroad nevez, dezhi ur yezh arveret e-skoaz al Latin. Paot a-walc’h eo ar skridoù a lezjont dimp, daoust da reuzioù an Istor.\nStudiet e vo, goude ur sell a-dreñv en istor ha goude un tamm displegadenn diwar-benn emdroadur ar predeneg, perzhioù pennañ yezh kempredidi Nevenoù. Ur yezh tost ha pell diouzh hon brezhoneg war un dro, gwellañ melezour ur gevredigezh e barr he bleñv, ereet ouzh an Inizi hag hi en Douar-Bras.\nSkrivet eo e c'hoarvezo d'ar 1 Genver, met me gred e vo kentoc'h d'ar 1añ C'hwevrer...\nHopala ! Re wir ! Difaziet eo bremañ.


Ar parkoù hag al liorzhoù | Destination Coeur de Bretagne - Kalon Breizh\nHome / Ar parkoù hag al liorzhoù\nSot gant ar parkoù hag al liorzhoù ?\nE Kalon Breizh e veoc’h bamet gant kinnigoù a bep seurt.\nEus al liorzhig diseurt d’al liorzh wellentez, ul label deroet da zomani Trevare, ho po peadra da aozañ baleadennoù kaer e-mesk kamelia, kaouled, brousgwez troc’het ha plant all a ra pinvidigezh al liorzhoù e Kalon Breizh.\nPark domani Trevare\nMuioc’h a ditouroù diwar-benn liorzhoù park Trevare\nGwez ar bed en Uhelgoad\nArboretom Gwez ar bed, en Uhelgoad, e kreiz Menez Are, zo ul lec’h goustlet da vevliesseurted struzh er bed. War 22 hektar ez eus bet plantet 3 600 a wez hag a vrousgwez eus ar bevar c’hevandir, ur binvidigezh zibar an hini eo. War daou hentad e c’helloc’h bamiñ ouzh an dastumadoù rummataet dre o c’hevandir orin : Europa, Amerika ar Su, Azia, Oseani pe dre spesadoù plant : brug-roz, magnolia, derv, skav-gwrac’h, bodoù-roz, gwerje gwez-avaloù…\nPoerop, 29690 An Uhelgoad\nPgz : 06 79 69 20 98\nLec'hienn Internet : www.lesarbresdumondeauhuelgoat.fr\nPostel : mdormont@lesarbresdumondeauhuelgoat.fr\nLiorzh ar Wern Vras\nLiorzh a vremañ ar Wern Vras zo labelaet Liorzh zibar. Ur steudad pezhioù lerc’h-ouzh-lerc’h a ya d’he ober. En-dro d’ur maner kouer eus ar XVIIvet kantved, war un dachenn zigompez, en em led ul liorzh e-giz ur milendall. E pep lec’h eo bevennet ar pezhioù gant frammoù solut : kaelioù, gwaregoù, mogerigoù, stankelloù, rouedoù-orjal eeun pe kromm, savenn-were, metal pe betoñs livet, mein-c'hlas war sav, skilt, greunit. E pep lec’h ez eus brousgwez kizellet kaer e stummoù fetis, gwech strizh, gwech soupl, gwech bouloù simpl, gwech boudoù faltazius, gwech koumoul ha gwech mogerioù, taolioù, prenestroù.\nKrouet eo bet ar park gant Gael Boedec.\nDigor a Lun da Wener etre 9 eur vintin ha 3 eur d’enderv, war emgav hepken.\nPriz : 5 €. Digoust evit ar vugale. Difennet d’ar chas.\nLiorzh ar Wern Vras - 22480 Larruen\nPgz : 06 80 20 65 24\nLiorzh Kerwezhenneg zo un domani ec’hon 25 hektar anezhañ. Aozet eo bet en-dro da daou boull-dour ha gwelet a reer eno gwez ha brousgwez dibar, seurtadoù roz kozh, rouanezed-al-liorzhoù, plant bividik en o zouez un dastumad dibar a blant-dour hag a blant-ribl.\nFichet eo ar park gant kizelladurioù e-leizh ar pezh a zegas soñj eus pouez ar maen-glas e buhez Mêl-Karaez.\nDigor a-hed ar bloaz, mont e-barzh frank d’al liorzh.\nPgz : 02 96 29 02 72


Rouantelezh Israel - Wikipedia\n(Adkaset eus Rouaned Israel)\nUr pennad Israel zo ivez, diwar-benn ar stad a vremañ.\nRouantelezhioù Israel ha Juda en Henamzer (war-dro 800 kent JK).\nRouantelezh Israel zo ur rouantelezh kozh eus ar reter nesañ savet gant an Hebreed e Palestina en oadvezh an houarn, hag a badas war-dro 200 vloaz, adal fin an Xvet betek an VIIIvet kantved a-raok JK (dre vras 930-720 kent JK). Alies e vez lavaret rouantelezh Samaria pe rouantelezh an hanternoz, evit he disheñvelout diouzh rouantelezh Yehouda, er c'hreisteiz dezhi. Hervez ar Bibl hebreek, e teuas war-lerc'h rouantelezh unanet Israel ha Juda. « Ephraim » a vez lavaret anezhi ivez.\nMeur a diegezh a renas warni. Kentañ kêr-benn e oa Sichem, pe Shec'hem, a-raok ma voe kaset gant Jeroboam da gêr Tirça. Goude e voe savet kêr Samaria gant Omri, ha honnezh a chomas kêr-benn betek fin ar rouantelezh. Hervez ar Bibl e oa pellaet ar vro diouzh kelennadurezh Moizez ha kouezhet en azeulerezh an idolennoù.\nWar dro 720 kent JK e voe distrujet Rouantelezh Israel gant an impalaeriezh asirian.\n↑ troidigezh An Tour-Tan,1981, p 10 (Gn 12,6)\nAdtapet diwar « https://br.wikipedia.org/w/index.php?title=Rouantelezh_Israel&oldid=1823671 »\nKemmoù diwezhañ degaset d'ar bajenn-mañ d'an 10 Gen 2019, da 20:43.


Yann o koousket ha Yann o lenn\n> Livres en breton >Livre enfant en breton (de 0 à 8-10 ans)>YANN O KOUSKET HA YANN O LENN\nTrist eo ar yerigoù ! Biken ken ne zeuio ar Razh Koñchenner da gontañ istorioù dezho a-raok mont da gousket. Re gozh eo erru ! Ur Yann bennak a c’hellfe kemer e lec’h. Ur Yann gevrinus ! Ar pezh a zo, kantadoù ha kantadoù a Yannigoù a zo dre ar vro. Daoust ha Karmen, leun a finesa, hag he breur Karmelito, a zeuio a-benn da ziskoachañ ar Yann mat, ’mit-hu ?


Ki-dour Kanada - Wikipedia\nGenad : Lontra\nKi-dour Kanada (Lontra canadensis) a zo un ezel eus kerentad ar mustelideged hag a vev e stêrioù ha war aodoù norzh Amerika, eus Alaska betek Pleg-mor Mec'hiko. Abaoe donedigezh Europiz eo aet e boblañs war zigresk.\nKi-dour Kanada en deus ur c'horf hir gant pavioù berr palvezek hag ul lost hir. Muzuliañ a ra etre 30 ha 50 cm ha pouezañ a ra etre 5 ha 13,6 kg. Ur penn ront ha bihan en deus ha mourroù hir. Brasoc'h eo ar pared eget ar parezed. Gell-du eo e vlevenn gant ur gouzoug gris-arc'hant.\nNeuñverien mat eo ar c'hon-dour met gallout a reont diblasañ buan a-walc'h war an douar ivez. O divfron a c'hellont serriñ, ar pezh, gant stankder o blevenn, a skoazell anezho da hemolc'hiñ dindan an dour. Kon-dour Kanada a vev etre 10 ha 15 vloaz en natur met tizhout 25 bloaz a c'hellont er gwarezvaoù.\nWar an douar emañ douarenn ki-dour Kanada met en dour e vez o hemolc'hiñ. E-barzh meur a annez dourel e vez o chom: lennoù, stêrioù, geunioù pe zoken, e kornioù-bro 'zo, er mor. Alies e kaver anezhañ asambles gant an avanked a grou un endro a glot gant e ezhommoù.\nEn em vagañ a ra diwar pesked dreist-holl met ne ra ket fae war raned, kresteneged pe bronneged bihan. A-wechoù e chase evned-dour evel an houidi, ar gwazi pe ar c'herc'heized. Oberiantoc'h e vez diouzh an noz pe da vare tarzh an deiz met gallout a ra mont er-maez e-pad an deiz ivez.\nGant musk ha troazh e verk e diriad. Implijout a ra alies douarennoù kleuzet gant anevaled arall ha gallout a ra lazhañ avanked a-benn laerezh o zoull. E fin ar goañv pe e deroù an nevezamzer e ouenn kon-dour Kanada. O re vihan a zoug ar parezed e-pad daou viz. Etre 1 ha 6 menn o deus. Kaset e vez ar pared diwar-dro gant ar parezed pa vez yaouank-flamm ar c'helin. Un nebeud amzer goude e c'hello distreiñ ar pared ha reiñ skoazell da zesevel ar re vihan.\nGwarezva[kemmañ | kemmañ ar vammenn]\nHemolc'het e veze ki-dour Kanada evit e greoñ hag en abeg eus an dra-se eo aet da get e kornioù 'zo eus e diriad. Aotreet eo an hemolc'h c'hoazh e kornioù-bro ma'z eo fonnus. Enbarzhiet eo bet ivez e rannvroioù lec'h ma oa aet da get, evel pleg-mor Hudson.\nNATURE: Yellowstone Otters\nAdtapet diwar « https://br.wikipedia.org/w/index.php?title=Ki-dour_Kanada&oldid=1653101 »\nKemmoù diwezhañ degaset d'ar bajenn-mañ d'an 22 Gou 2015, da 06:47.